open-index/open-wikipedia-markdown huggingface dataset:
বিদিতা অশোক বৈদ্য

**বিদিতা অশোক বৈদ্য** (জন্ম: ১৫ নৱেম্বৰ ১৯৭০) এগৰাকী ভাৰতীয় স্নায়ুবিজ্ঞানী আৰু টাটা মৌলিক গৱেষণা প্ৰতিষ্ঠানৰ অধ্যাপক। ইয়াৰ আগতে তেওঁ ৱেলকাম ট্ৰাষ্টত জেষ্ঠ্য গৱেষণা ফেল' আৰু ভাৰতীয় বিজ্ঞান একাডেমীত সহকাৰী হিচাপে কৰ্মৰত আছিল। তেওঁৰ গৱেষণাৰ মূল ক্ষেত্ৰ হৈছে স্নায়ুবিজ্ঞান আৰু আণৱিক মনস্তত্ব। ২০১৫ চনত তেওঁ চিকিৎসাশাস্ত্ৰত আগবঢ়োৱা অৱদানৰ স্বীকৃতি স্বৰূপে ভাৰতৰ বিজ্ঞান আৰু প্ৰযুক্তিবিদ্যাৰ ক্ষেত্ৰৰ সৰ্বোচ্চ সন্মান শান্তি স্বৰূপ ভাটনাগৰ বঁটা লাভ কৰিছিল।

## প্ৰাৰম্ভিক জীৱন
১৯৭০ চনৰ ১৫ নৱেম্বৰ তাৰিখে বিদিতা অশোক বৈদ্যৰ জন্ম হৈছিল। তেওঁৰ পিতৃ এগৰাকী ঔষধ বিজ্ঞানী আৰু মাতৃ আন্তঃস্ৰাবীবিজ্ঞানী। তেওঁৰ খুড়াকো এগৰাকী মেলেৰিয়া পৰাজীৱীবিজ্ঞানী। সৰুৰে পৰা তেওঁ পিতৃ, মাতৃ আৰু খুড়াকৰ পৰা অনুপ্ৰাণিত হৈছিল। কৈশোৰকালত তেওঁ স্তন্যপায়ীবিজ্ঞানী ডিয়ান ফচি আৰু জেন গডেলৰ পৰা প্ৰভাৱিত হৈছিল।

## শিক্ষা
তেওঁ মুম্বাইৰ চেইণ্ট জেভিয়াৰ্ছ কলেজৰ পৰা জীৱবিজ্ঞান আৰু জৈৱ ৰসায়ন বিষয়ত স্নাতক ডিগ্ৰী লাভ কৰে। তাৰ পিছত তেওঁ আমেৰিকা যুক্তৰাষ্ট্ৰৰ য়েল বিশ্ববিদ্যালয়ৰ পৰা স্নায়ুবিজ্ঞান বিষয়ত গৱেষণা কৰি ডক্টৰেট ডিগ্ৰী লাভ কৰে। তাৰপিছত তেওঁ পোষ্টডক্টৰেল গৱেষণাৰ বাবে ছুইডেনৰ কাৰলীনস্ক ইনষ্টিটিউট আৰু যুক্তৰাজ্যৰ অক্সফ'ৰ্ড বিশ্ববিদ্যালয়লৈ যায়। ২০০০ চনৰ মাৰ্চ মাহত তেওঁৰ পোষ্ট ডক্টৰেল গৱেষণা সমাপ্ত হয়।

## কৰ্মজীৱন
তেওঁ ২০০০ চনৰ মাৰ্চ মাহত ২৯ বছৰ বয়সত টাটা মৌলিক গৱেষণা প্ৰতিষ্ঠানৰ জীৱবিজ্ঞান বিভাগত মুখ্য পৰিদৰ্শক হিচাপে যোগদান কৰিছিল। তেওঁ ২০০০ চনৰ পৰা ২০০৫ চনলৈ ৱেলকাম ন্যাসৰ বিদেশী জ্যেষ্ঠ গৱেষণা ফেল' আৰু ভাৰতীয় বিজ্ঞান একাডেমীৰ সহকাৰী আছিল। তেওঁ স্নায়ুবৰ্তনীৰ গৱেষণাৰ লগত জড়িত। জীৱনৰ অভিজ্ঞতা আৰু এন্টিডিপ্ৰেছেন্ট সমূহে স্নায়ুবৰ্তনীৰ ওপৰত পেলোৱা প্ৰভাৱ আৰু এই পৰিঘটনা সমূহে কৰা অনুভৱ নিয়ন্ত্ৰণৰ ওপৰত তেওঁ গৱেষণা কৰিছে। ইয়াৰ লগতে তেওঁ হতাশাগ্ৰস্ততা আৰু জীৱনৰ প্ৰাৰম্ভিক পৰ্যায়ত লাভ কৰা অভিজ্ঞতায়ে মগজুৰ বৰ্তনীৰ ওপৰত পেলোৱা প্ৰভাৱ আৰু ব্যৱহাৰিক পৰিৱৰ্তনৰ ওপৰতো গৱেষণা কৰিছে। ২০১৫ চনত তেওঁ চিকিৎসা বিজ্ঞান শিতানত ভাৰতৰ বিজ্ঞান আৰু প্ৰযুক্তিবিদ্যাৰ সৰ্বোচ্চ সন্মান শান্তি স্বৰূপ ভাটনাগৰ বঁটা লাভ কৰে।

তেওঁ ইণ্টাৰনেচনেল কলেজ অফ নিউৰ'চাইক'ফাৰ্মাক'লজিৰ ছ'চাইটি ফৰ নিউৰ'চাইন্স আৰু এণ্ডক্ৰাইন ছ'চাইটিৰো অংশ।

## বঁটা আৰু সন্মান
২০১৫ চনত তেওঁ চিকিৎসাশাস্ত্ৰত আগবঢ়োৱা অৱদানৰ স্বীকৃতি স্বৰূপে ভাৰতৰ বিজ্ঞান আৰু প্ৰযুক্তিবিদ্যাৰ ক্ষেত্ৰৰ সৰ্বোচ্চ সন্মান শান্তি স্বৰূপ ভাটনাগৰ বঁটা লাভ কৰিছিল। ইয়াৰ লগতে তেওঁ ২০১২ চনত কেৰিয়াৰ উন্নয়নৰ ৰাষ্ট্ৰীয় জীৱবিজ্ঞান বঁটা লাভ কৰিছিল।

## তথ্য উৎস

## বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:ভাৰতীয় বিজ্ঞানী
শ্ৰেণী:বিংশ শতিকাৰ ভাৰতীয় বিজ্ঞানী
শ্ৰেণী:ভাৰতীয় মহিলা বিজ্ঞানী
শ্ৰেণী:জীৱবিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
কাৰ্ল গুষ্টাভ য়ুং

**কাৰ্ল গুষ্টাভ য়ুং** () আছিল এজন ছুইচ মনোচিকিৎসক আৰু মনোবিশ্লেষক। তেওঁ বিশ্লেষণাত্মক মনোবিজ্ঞানৰ প্ৰতিষ্ঠা কৰিছিল। তেওঁৰ কৰ্মৰাজীয়ে মনোচিকিৎসা, নৃতত্ব, সাহিত্য, দৰ্শন আৰু ধৰ্মীয় অধ্যয়নৰ ক্ষেত্ৰখনত গভীৰ প্ৰভাৱ বিস্তাৰ কৰিছিল। যুঙে এজন গৱেষক বিজ্ঞানী হিচাপে কাম কৰি থকা অৱস্থাতে মনোবিশ্লষণৰ প্ৰতিষ্ঠাতা চিগ্‌মণ্ড ফ্ৰয়েডৰ সংস্পৰ্শলৈ আহে। তেওঁলোক দুয়োজনে একেলগে বহুবছৰ ধৰি কাম কৰাৰ উপৰিও মনোবিজ্ঞানৰ ক্ষেত্ৰখনলৈ বিভিন্ন অৱদান আগবঢ়ায়।

## চিন্তাৰাজি
প্ৰাথমিক পৰ্যায়ত য়ুঙৰ চিন্তাৰাজি গঠিত হৈছিল পৰিয়়ালৰ প্ৰভাৱত। তেওঁৰ মাক এগৰাকী ধৰ্মপৰায়ণা মহিলা আছিল। তেওঁৰ ধৰ্মৰ ওপৰত যথেষ্ট অধ্যয়ন আছিল। আনহাতে তেওঁৰ ককাদেউতাক এগৰাকী চিকিৎসক আৰু বিজ্ঞানী আছিল। যদিও তেওঁ এজন লেখক আৰু চিকিৎসক আছিল তেওঁ বিশ্লেষণাত্মক মনোবিজ্ঞানৰ প্ৰতিষ্ঠা কৰিছিল আৰু গোটেই জীৱন ব্যয় কৰিছিল পদাৰ্থবিজ্ঞান, প্ৰাচ্য আৰু পাশ্চাত্য দৰ্শন,ৰসায়ন,জ্যোতিৰ্বিজ্ঞান,সমাজবিজ্ঞান আৰু কলা-সাহিত্যৰ অধ্যয়নত।

## মুখ্য ধাৰণাসমূহ
য়ুঙে আগবঢ়োৱা বিশ্লেষণাত্মক মনোবিজ্ঞানৰ মুখ্য ধাৰণাসমূহ তলত আগবঢ়োৱা হʼল।

### আৰ্কিটাইপ-

## তথ্য সংগ্ৰহ

শ্ৰেণী:ছুইজাৰলেণ্ডৰ ব্যক্তি
শ্ৰেণী:মৃত ব্যক্তি
শ্ৰেণী:চিকিৎসাবিদ
ইন্দুলতা শুক্লা

**ইন্দুলতা শুক্লা** (জন্ম- ৭ মাৰ্চ, ১৯৪৪) হৈছে অংকৰ এগৰাকী ভূতপূৰ্ব অধ্যাপক। উৰিষ্যাস্থিত সম্বলপুৰ বিশ্ববিদ্যালয়ত তেখেতে তিনি দশকতকৈও অধিক কাল অধ্যাপনা কৰিছিল। তেখেতৰ জন্ম হৈছিল বাড়িপাড়াত।

## শিক্ষা
তেখেতে মহাৰাণী প্ৰেম কুমাৰী বালিকা বিদ্যালয়ৰ পৰা প্ৰাৰম্ভিক শিক্ষা সম্পন্ন কৰে। তাৰপিছত বাড়িপাড়াস্থিত এম.পি.চি. কলেজৰ পৰা অংকত অনাৰ্ছসহ বিজ্ঞান বিভাগত স্নাতক ডিগ্ৰী লাভ কৰে। ১৯৬৬ চনত কটকৰ ৰাভেনশ্ব' কলেজৰ পৰা তেখেতে অংকশাস্ত্ৰত স্নাতকোত্তৰ ডিগ্ৰী গ্ৰহণ কৰে। তেখেতে জবলপুৰ বিশ্ববিদ্যালয়ত চিএছআইআৰ পৰা এটা জলপানি লাভ কৰি ত্ৰিবিক্ৰম পটিৰ অধীনত গৱেষণা শেষ কৰে আৰু ডক্তৰেট ডিগ্ৰী অৰ্জন কৰে। গৱেষণাৰ কালছোৱাতেই তেখেতে ১৯৭০ চনত চম্বলপুৰ বিশ্ববিদ্যালয়ত প্ৰবক্তা হিচাপে যোগদান কৰে। তেখেতে যোগদান কৰা বিভাগটোৰ নাম আছিল গাণিতিক বিজ্ঞান। ২০০৪ চনলৈকে, অৰ্থাৎ অৱসৰলৈকে তেখেতে সেইখন বিশ্ববিদ্যালয়তে অধ্যাপনা কৰি যায়।

## গ্ৰন্থ
তেখেতে *সংখ্যা তত্ত্ব আৰু লিপিবিদ্যাত ইয়াৰ প্ৰয়োগ* নামৰ এখন গ্ৰন্থ লিখে। (কটক:কল্যাণী প্ৰকাশক, ২০০০).
গৱেষণাত তেখেতে ইংৰাজ অংকবিদ ব্ৰায়ান কাটনাৰৰ সৈতে "ফুৰিয়াৰ ছিৰিজ" সম্পৰ্কীয় কাম কৰে।
 
ভাৰত আৰু আমেৰিকাৰ গাণিতিক সমাজৰ তেখেত এগৰাকী আজীৱন সদস্যা।

## বঁটা আৰু সন্মান
* সংখ্যা তত্ত্ব, লিপিবিদ্যা আৰু বিশ্লেষণৰ ক্ষেত্ৰখনলৈ আগবঢ়োৱা অৱদানৰ বাবে উৰিষ্যা গাণিতিক সমাজৰ পৰা জীৱনজোৰা সাধনাৰ বঁটা। ২০১৫ চনৰ ৭ ফেব্ৰুৱাৰীত, উৰিষ্যাৰ জয়পুৰ ৰোডস্থিত ব্যাসনগৰ স্বায়ত্ত্বশাসিত মহাবিদ্যালয়ত অনুষ্ঠিত হোৱা ৪২তম বাৰ্ষিক সন্মিলনত, চেন্নাই গাণিতিক অধ্যয়নৰ প্ৰতিষ্ঠানৰ অধ্যক্ষ ৰামচন্দ্ৰন বালাসুব্ৰমনিয়ামৰ পৰা তেখেতে এই সন্মানটি লাভ কৰে।

## নিৰ্বাচিত হোৱা প্ৰকাশনসমূহ
*.
*, h(n)) summability methods
 | volume = 97
 | year = 1985}}.

## তথ্যসংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতীয় শিক্ষাবিদ
শ্ৰেণী:ভাৰতীয় গণিতজ্ঞ
শ্ৰেণী:ভাৰতীয় মহিলা গণিতজ্ঞ
শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:ওড়িয়া ব্যক্তি
কান্তা গুপ্তা

**চন্দেৰ কান্তা গুপ্তা** (এফআৰচিএছ) (৮ অক্টোবৰ ১৯৩৮ – ২৭ মাৰ্চ ২০১৬) আছিল মেনিট'বা বিশ্ববিদ্যালয়ৰ গণিতশাস্ত্ৰৰ এগৰাকী বিশিষ্ট অধ্যাপক। বিমূৰ্ত বীজগণিত আৰু শ্ৰেণী তত্ত্বত কৰা গৱেষণাৰ বাবে তেওঁক জনা যায়। বিভিন্ন শ্ৰেণীত থকা *স্বসমাকৃতিকতা* (automorphism) তেওঁৰ অধিকাংশ গৱেষণাত চৰ্চাৰ বিষয় আছিল।

## শিক্ষা
কান্তা গুপ্তাই জম্মু আৰু কাশ্মীৰ বিশ্ববিদ্যালয়ৰ পৰা স্নাতক ডিগ্ৰী গ্ৰহণ কৰে। তাৰপিছত আলীগড় মুছলিম বিশ্ববিদ্যালয়ৰ পৰা স্নাতকোত্তৰ ডিগ্ৰী গ্ৰহণ কৰে। ইয়াৰ পিছত তেওঁ অষ্ট্ৰেলিয়ান ৰাষ্ট্ৰীয় বিশ্ববিদ্যালয়ৰ পৰাও স্নাতকোত্তৰ ডিগ্ৰী অৰ্জন কৰে। পৰৱৰ্তী সময়ত তেওঁ সেইখন শিক্ষানুষ্ঠানৰ পৰাই ১৯৬৭ চনত ডক্টৰেট ডিগ্ৰী লাভ কৰে। মাইকেল ফ্ৰেডেৰিক নিউমেনৰ অধীনত তেওঁ গৱেষণাকাৰ্য সম্পন্ন কৰিছিল।

## স্বীকৃতি
* ১৯৯১ চনত তেখেত কানাডাৰ ৰয়েল ছ'ছাইটিৰ এগৰাকী সভ্য হিচাপে নিৰ্বাচিত হয়। 
* ২০০০ চনত তেওঁক ক্ৰেইজাৰ-নেলছন বঁটাৰে সন্মানীত কৰা হয়।

## ব্যক্তিগত
কান্তা গুপ্তাৰ জীৱনসংগী নাৰায়ণ গুপ্তাও (১৯৩৬-২০০৮) অষ্ট্ৰেলিয়ান ৰাষ্ট্ৰীয় বিশ্ববিদ্যালয়ৰ এগৰাকী ছাত্ৰ আছিল। আৰু একেদৰেই মনিট'বা বিশ্ববিদ্যালয়ৰ বিশিষ্ট অধ্যাপকৰ সন্মান লাভ কৰিছিল।

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতীয় গণিতজ্ঞ
শ্ৰেণী:ভাৰতীয় শিক্ষাবিদ
শ্ৰেণী:মৃত ব্যক্তি
শ্ৰেণী:ভাৰতীয় মহিলা গণিতজ্ঞ
শ্ৰেণী:বিংশ শতিকাৰ ভাৰতীয় মহিলা বিজ্ঞানী
নীলাঞ্জনা দত্ত

**নীলাঞ্জনা দত্ত** হ'ল এগৰাকী ভাৰতীয় বংশোদ্ভত ব্ৰিটিছ অংকবিদ। তেওঁৰ বিষয় হৈছে *কোৱাণ্টাম তথ্য তত্ত্ব*। কেম্ব্ৰিজ বিশ্ববিদ্যালয়ৰ "প্ৰায়োগিক গণিত আৰু তাত্ত্বিক পদাৰ্থবিজ্ঞান" বিভাগত তেওঁ এই বিষয়টোত *ৰিডাৰ* হিচাপে নিযুক্ত। ইয়াৰ উপৰি তেওঁ পেম্ব্ৰক মহাবিদ্যালয়ৰো এগৰাকী সভ্য। 

## জন্ম
তেখেতৰ জন্ম হৈছিল ভাৰতৰ পশ্চিম বংগ ৰাজ্যত। কলিকতাৰ যাদৱপুৰ বিশ্ববিদ্যালয়ৰ পৰা তেখেতে স্নাতক ডিগ্ৰী লাভ কৰে। তাৰপিছত ছাহা নিউক্লিয়াৰ পদাৰ্থবিজ্ঞান 
প্ৰতিষ্ঠানৰ পৰা বিজ্ঞানত স্নাতকোত্তৰ অৰ্জন কৰে। ১৯৯৫ চনত তেখেতে জুৰিখ, ইটিএইচ্ছৰ পৰা ডক্টৰেট ডিগ্ৰী লাভ কৰে। জুৰ্গ ফ্ৰহলিখ আৰু ৰুডল্ফ মৰ্ফৰ অধীনত তেখেতে সেই গৱেষণাকাৰ্য সম্পন্ন কৰে। তেখেতৰ গৱেষণাৰ বিষয় আছিল *কোৱাণ্টাম পাৰিসাংখ্যিক বলবিদ্যা* আৰু *কোৱাণ্টাম হল প্ৰভাৱ*। 
## কৰ্মজীৱন
তেখেতেৰ কেইখনমান কৰ্মস্থলী হৈছে-
* চেণ্টাৰ নেশ্যনেল দি লা ৰিচাৰ্চ ছাইণ্টিফিk, 
* ডাবলিন উচ্চতৰ শিক্ষাৰ প্ৰতিষ্ঠান, 
* ষ্ট্ৰেথক্লাইড বিশ্ববিদ্যালয়, 
* ইক'ল' পলিটেকনিক ফেডেৰেল ডে ল'ছেন। 
২০০১ চনত তেখেত কেম্ব্ৰিজ বিশ্ববিদ্যালয়ত গণিত বিভাগৰ এগৰাকী স্বীকৃত অধ্যাপক হৈ পৰে। তদুপৰি, নীলাঞ্জনা গুপ্তা পেম্ব্ৰোক মহাবিদ্যালয়ৰো এগৰাকী সভ্য হয়। 

কেম্ব্ৰিজলৈ অহাৰ পিছত, নীলাঞ্জনা দত্তই কোৱাণ্টাম তথ্য তত্ত্বৰ গৱেষণাত মনোনিৱেশ কৰে। এইখন ক্ষেত্ৰৰ *কোৱাণ্টাম অৱস্থা বদলিকৰণ*, *ওৱান-শ্বট কোৱাণ্টাম তথ্য তত্ত্ব* , *কোৱাণ্টাম তথ্য তত্ত্বত স্মৃতিৰ প্ৰভাৱ*ৰ দৰে বিষয়লৈ তেখেতে বৰঙনি আগবঢ়ায়। আৰ্টাৰ একেৰ্ট, জুৰ্গ ফ্ৰহলিখ, আলেক্সজেণ্ডাৰ হলেভ', ৰিছাৰ্ড জোজছা, মেৰি বেথ ৰুছকাই, আণ্ড্ৰেছ উইণ্টাৰ আদি গৱেষক-অধ্যাপকে তেখেতক এইসমূহ গৱেষণাত সহায় কৰে। 
## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:যুক্তৰাজ্যৰ ব্যক্তি
শ্ৰেণী:গণিতজ্ঞ
শ্ৰেণী:ভাৰতীয় গণিতজ্ঞ
শ্ৰেণী:ভাৰতীয় শিক্ষাবিদ
শ্ৰেণী:ভাৰতীয় মহিলা গণিতজ্ঞ
হেমা শ্ৰীনিবাসন

**হেমা শ্ৰীনিবাসন ** (জন্ম ১৯৫৯) হৈছে এগৰাকী ভাৰতীয় গণিতজ্ঞ। তেখেত পৰিৱৰ্তিত বীজগণিত আৰু বীজগণিতীয় জ্যামিতিত বিশেষজ্ঞা। ভাৰতীয় বংশোদ্ভূত এইগৰাকী অংকবিদে মিছৌৰী বিশ্ববিদ্যালয়ৰ গণিতৰ অধ্যাপনা কৰি আছে। 

শ্ৰীনিবাসন আছিল ভাৰতীয় বিজ্ঞান প্ৰতিভাৰ এগৰাকী বৃত্তিভোগী ছাত্ৰী(১৯৭৫)। তেখেতে বোম্বাই বিশ্ববিদ্যালয়ত শিক্ষাগ্ৰহণ কৰিছিল। ১৯৭৮ চনত এইখন শিক্ষানুষ্ঠানৰ পৰাই তেখেতে অংকত ঘিয়া বঁটা অৰ্জন কৰিছিল। তাৰপিছত ১৯৮২ চনত "ইণ্ডিয়ানা ইউনিভাৰ্ছিটি ব্লুমিংটন"ৰ পৰা স্নাতক ডিগ্ৰী অৰ্জন কৰে। ১৯৮৬ চনত ব্ৰাণ্ডেইছ বিশ্ববিদ্যালয়ৰ পৰা ডক্টৰেট ডিগ্ৰী লাভ কৰে।  তেওঁৰ গৱেষণামূলক প্ৰবন্ধটোৰ(*Multiplicative Structures on Some Canonical Resolutions*.) তত্ত্বাবধায়ক আছিল ডেভিড বুচ্ছবাউম। ১৯৮৬ চনৰ পৰা ১৯৮৮ চনলৈকে মিচিগান ষ্টেইট বিশ্ববিদ্যালয়ত অতিথি উপদেষ্টা/নিৰীক্ষক হিচাপে দায়িত্ব পালন কৰি তেখেতে ১৯৮৮-৮৯ৰ কালছোৱা পাৰডু বিশ্ববিদ্যালয়ত গৱেষণা সহযোগী অধ্যাপক হিচাপে কাম কৰে। ১৯৮৯ চনত শ্ৰীনিবাসনে মিছৌৰী বিশ্ববিদ্যালয়ত সহযোগী অধ্যাপক হিচাপে যোগদান কৰে।  মিছৌৰীত, তেখেতে ছগৰাকী ডক্তৰেল শিক্ষাৰ্থীক তত্ত্বাৱধান কৰে।  তেখেত এতিয়া "এছ'ছিয়েছন ফ'ৰ ওমেন ইন মেথেমেটিক্স"ৰ শিক্ষক-উপদেষ্টা। 

তদুপৰি, ২০১৮ চনৰ আমেৰিকান গাণিতিক সমাজৰ সভ্যসমাজতো তেখেত অন্তৰ্ভুক্ত। তেখেতক বীজগণিত আৰু বীজগণিতীয় জ্যামিতিলৈ আগবঢ়োৱা অৱদানৰ বাবে এই স্থানলৈ নিৰ্বাচিত কৰা হয়* (for contributions to algebra and algebraic geometry, mentoring, and service to the mathematical community.)*। 

## তথ্যসূত্ৰ

## বাহ্যিক সংযোগ
*Home page 

শ্ৰেণী:ভাৰতৰ ব্যক্তি
শ্ৰেণী: জীৱিত ব্যক্তি
শ্ৰেণী: ভাৰতীয় গণিতজ্ঞ
শ্ৰেণী: ভাৰতীয় মহিলা গণিতজ্ঞ
ৰেণুকা ৰবিন্দ্ৰন

**ৰেনুকা ৰবিন্দ্ৰন** (জন্ম নাম: **ৰেনুকা ৰাজগোপালন**) ভাৰতীয় বিজ্ঞান প্ৰতিষ্ঠানৰ প্ৰথমগৰাকী মহিলা ডিন আছিল।

## শিক্ষা আৰু কেৰিয়াৰ
তেখেত চেন্নাইৰ ভেপেৰিৰ প্ৰেজেণ্টেছন কনভেণ্টৰ এগৰাকী ছাত্ৰী আছিল। পৰৱৰ্তী পৰ্যায়ত তেখেতে চেন্নাইস্থিত ৱমেন'ছ্ খ্ৰীষ্টিয়ান কলেজত শিক্ষাগ্ৰহণ কৰে। ভাৰতীয় বিজ্ঞান প্ৰতিষ্ঠানৰ পৰা প্ৰায়োগিক গণিতত তেখেতে ডক্টৰেট ডিগ্ৰী লাভ কৰে। পাছলৈ জাৰ্মানীৰ "টেকনিকে হচ্ছকুলে আছেন"ৰ পৰা বায়ুগতিবিদ্যাত *ডক্টৰেজিনিয়ৰ* ডিগ্ৰী লাভ কৰে।১৯৬৭ চনত তেখেতে ভাৰতীয় বিজ্ঞান প্ৰতিষ্ঠানত অধ্যাপক আৰু গণিত বিভাগৰ চেয়াৰমেন হিচাপে যোগদান কৰে। পাছলৈ তেখেত এই প্ৰতিষ্ঠানটোৰ ডিন হিচাপে কৰ্মনিৰ্বাহ কৰে। ইয়াৰোপৰি জাৰ্মানীৰ কাইজেৰলাউটাৰ্ন বিশ্ববিদ্যালয়কে একাধিক শিক্ষানুষ্ঠানত তেখেতে অতিথি অধ্যাপক হিচাপে নিমন্ত্ৰিত হয়। তেখেতৰ গৱেষণাৰ বিষয় হৈছে অৰৈখিক তৰঙ্গ আৰু অ-নিউটনীয় তৰল।

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী: ভাৰতীয় গণিতজ্ঞ
শ্ৰেণী: ভাৰতীয় মহিলা গণিতজ্ঞ
শ্ৰেণী: জীৱিত ব্যক্তি
অজিৎ ইকবাল সিং

**অজিৎ ইকবাল সিং** (জন্ম ১৯৪৩)হৈছে এগৰাকী ভাৰতীয় অংকবিদ। তেখেতৰ বিশিষ্টতা হৈছে "কাৰ্যকৰী বিশ্লেষণ" আৰু "হৰাত্মক বিশ্লেষণ"। ভাৰতীয় বৈজ্ঞানিক আৰু প্ৰযুক্তিবিদৰ শীৰ্ষতম অনুষ্ঠান "ভাৰতীয় ৰাষ্ট্ৰীয় বিজ্ঞান একাডেমী"ৰ(INSA) তেখেত এগৰাকী সভ্য। তেখেত এলাহাবাদিস্থিত "ৰাষ্ট্ৰীয় বিজ্ঞান একাডেমী, ভাৰত"ৰো এগৰাকী সদস্যা।
## শিক্ষা
অজিৎ ইকবাল সিঙে ইন্দ্ৰপ্ৰস্থ কলেজৰ পৰা ১৯৬৩ চনত অংকত স্নাতক ডিগ্ৰী অৰ্জন কৰে, আৰু একেটা বিষয়তে দিল্লী বিশ্ববিদ্যালয়ৰ পৰা ১৯৬৫ চনতো স্নাতক ডিগ্ৰী অৰ্জন কৰে।১৯৬৯ চনত তেখেতে কেমব্ৰিজ বিশ্ববিদ্যালয়ৰ পৰা অংকত ডক্টৰেট ডিগ্ৰী অৰ্জন কৰে। তেওঁৰ গৱেষণা-পুথিৰ নাম আছিল *Contributions to the Theory of Linear Operators in Locally Convex Spaces*। তেখেতৰ তত্ত্বাৱধায়ক আছিল ফ্ৰাংক স্মিথিছসিঙে ১৯৬৬ চনৰ পৰা ১৯৬৯ চনলৈকে নিউহাম কলেজৰ এগৰাকী "কমনৱেলথ বৃত্তিধাৰী" হিচাপে কেমব্ৰিজত উপস্থিত আছিল।

## কেৰিয়াৰ
স্নাতকোত্তৰ শিক্ষা সমাপ্ত কৰি উঠিয়েই সিঙে ইন্দ্ৰপ্ৰস্থ কলেজত শিক্ষক হিচাপে যোগদান কৰে। কেমব্ৰিজৰ পৰা ডক্টৰেট ডিগ্ৰী লাভ কৰাৰ পাছত, তেখেত দিল্লীলৈ উভতি আহে আৰু হিন্দু কলেজত যোগদান কৰে। তেখেতে গৱেষণাৰ উপৰিও কাৰ্যকৰী বিশ্লেষণ আৰু হৰাত্মক বিশ্লেষণত শিক্ষাদান কৰিছিল। ১৯৭৪ চনত সিঙক দিল্লী বিশ্ববিদ্যালয়ৰ দক্ষিণ এলেকাৰ অংকৰ ৰিডাৰ হিচাপে নিযুক্তি দিয়া হয়। ১৯৮৪ চনৰ পৰা ১০০৮ চনলৈকে তেখেতে সেইটো স্থানত অধ্যাপনা কৰি যায়। ২০০৮ চনত তেখেতে দিল্লীত থকা ভাৰতীয় পৰিসংখ্যা প্ৰতিষ্ঠানৰ এগৰাকী অতিথি অধ্যাপকৰ দায়িত্ব গ্ৰহণ কৰে।

## কৰ্ম
অজিৎ ইকবাল সিং *স্থানীয়ভাৱে উত্তল স্থানত ৰৈখিক চালক* (linear operators in locally convex spaces),*সংস্থিতি বৈজ্ঞানিক বীজগণিত*(Topological Algebra)কে ধৰি হৰাত্মক বিশ্লেষণ সম্পৰ্কীয় একাধিক গৱেষণাত জড়িত।

## বঁটা আৰু স্বীকৃতি
অজিৎ সিঙক দিল্লী বিশ্ববিদ্যালয়ে "ৰায় বাহাদুৰ ব্ৰীজমোহন লাল চাহেব স্মাৰক সোণৰ পদক" আৰু "ৰবি কান্তা দেৱী" পুৰস্কাৰ প্ৰদান কৰে।

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতীয় গণিতজ্ঞ
শ্ৰেণী:ভাৰতীয় মহিলা গণিতজ্ঞ
শ্ৰেণী:জীৱিত ব্যক্তি
সুজাতা ৰামদ'ৰাই

**সুজাতা ৰামদ'ৰাই** (জন্ম-১৯৬২) হৈছে এগৰাকী বীজগণিতীয় সংখ্যাৰ তত্ত্ববিদ। তেখেতক জনা যায় ইৱাশ্বাৱা তত্ত্বলৈ আগবঢ়োৱা অৱদানৰ বাবে। তেখেত কানাডাৰ ব্ৰিটিছ কলম্বিয়া বিশ্ববিদ্যালয়ৰ অংকৰ এগৰাকী অধ্যাপক আৰ "কানাডাৰ গৱেষণা পদ"ৰো (Canada Research Chair) অধিকাৰী।তেখেত "টাটা ইনষ্টিটিউট অৱ ফাণ্ডামেণ্টেল ৰিচাৰ্ছ"ৰ এগৰাকী ভূতপূৰ্ব অধ্যাপক আছিল। 

## শিক্ষা
বাংগালোৰৰ ছেইণ্ট জোছেফ কলেজৰ পৰা তেখেতে ১৯৮২ চনত বিজ্ঞান শাখাত স্নাতক ডিগ্ৰী অৰ্জন কৰে। তাৰপিছত ১৯৮৫ চনত আন্নামলাই বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে। ইয়াৰ পিছত তেখেতে "টাটা ইনষ্টিউট অৱ ফাণ্ডামেণ্টেল ৰিছাৰ্ছ"ত গৱেষণা কৰিবলৈ যায়। ১৯৯২ চনত তেখেতে ৰমন পৰিমালাৰ অধীনত গৱেষণা শেষ কৰি ডক্টৰেট ডিগ্ৰী অৰ্জন কৰে।তেখেতৰ গৱেষণা-পুথিৰ নাম আছিল "প্ৰকৃত পৃষ্ঠ আৰু প্ৰকৃত জ্যামিতিৰ উইট গোট (Witt Groups of Real Surfaces and Real Geometry)। 
## কেৰিয়াৰ
প্ৰথমে ৰামদ'ৰাইয়ে "উপবৃত্তাকাৰ বক্ৰৰেখাৰ চতুৰ্কণীয় ৰূপ আৰু গাণিতিক জ্যামিতিৰ বীজগণিতীয় তত্ত্ব"ত কাম কৰে। সহযোগী জন এইছ কোটছ, ফুকায়া, কাজু্য়া কাটু, আৰু ভেংকাজবৰ লগ লাগি তেখেতে ইৱাশ্বাৱা তত্ত্বৰ মূল ধাৰণাটোৰ এক ক্ৰম-বিনিময়শূন্য পদ্ধতি নিৰ্ণয় কৰে। তেওঁলোকৰ এই কৰ্মৰ ভেটিতেই বিষয়টোৰ ভেটিটো নিৰ্ভৰ কৰিছে। ইৱাশ্বাৱা তত্ত্বৰ মূলটো জাপানী গণিতজ্ঞ কেনকিছি ইৱাশ্বাৱাৰ অৱদান।

তেখেতে পুণেস্থিত ভাৰতীয় বিজ্ঞান শিক্ষা আৰু গৱেষণাত এটা সহকাৰী অধ্যাপকৰ পদ অলঙ্কৃত কৰে।

স্বামী শ্ৰীনিবাসন ৰামদ'ৰাই আৰু ভাৰতীয় গণিত-বিষয়ক লেখক ভি.এছ. শাস্ত্ৰীৰ লগ লাগি তেখেতে অন্ধ্ৰপ্ৰদেশৰ চিট্টোৰত "ৰামানুজন গণিত উদ্যান"লৈ বিত্তীয় সহযোগিতা আগবঢ়ায় আৰু সেইখনৰ স্থাপনতো আংশিকভাৱে জড়িত হৈ পৰে। সেই উদ্যানখনে ভাৰতীয় গণিতলৈ শ্ৰদ্ধা জনোৱাৰ লগতে প্ৰখ্যাত ভাৰতীয় গণিতজ্ঞ শ্ৰীনিবাস ৰামানুজনৰ প্ৰতি উৎসৰ্গিত। তেখেত বহুকেইটা আন্তঃৰাষ্ট্ৰীয় গৱেষণা প্ৰতিষ্ঠান যেনে- "উচ্চতৰ গৱেষণাৰ প্ৰচাৰৰ ইণ্ডো-ফৰাচী কেন্দ্ৰ", "বাঁফ আন্তৰাষ্ট্ৰীয় গৱেষণা কেন্দ্ৰ" আদি। ২০০৭ চনৰ পৰা ২০০৯ চনৈলেক তেখেত ৰাষ্ট্ৰীয় জ্ঞান সমিতিৰ এগৰাকী সদস্য আছিল। তেখেত বৰ্তমান প্ৰধানমন্ত্ৰীৰ বৈজ্ঞানিক উপদেষ্টা সমিতিৰ এগৰাকী সদস্য (২০০৯ চনৰ পৰা)। লগতে ৰাষ্ট্ৰীয় উদ্ভাৱন পৰিষদৰো এগৰাকী সদস্যা। গণিত চ’ৰাৰ উপদেষ্টা মণ্ডলীৰো তেখেত এগৰাকী সদস্যা।

## বঁটা আৰু সন্মান
আইচিটিপি ৰামানুজন বঁটা লাভ কৰা তেখেত প্ৰথমগৰাকী ভাৰতীয় গণিতজ্ঞ। সেই সন্মান তেখেতে লাভ কৰে ২০০৬ চনত। ইয়াৰোপৰি তেখেতে ২০০৪ চনত শান্তি স্বৰূপ ভাটনাগৰ বঁটা(বৈজ্ঞানিক ক্ষেত্ৰত ভাৰত চৰকাৰৰ সৰ্বোচ্চ সন্মান) লাভ কৰে।

২০২০ চনত কানাডাৰ গাণিতিক সমাজে সুজাতা ৰাম'দৰাইক*ক্ৰেইজাৰ-নেলছন বঁটা*ৰে(2020 Krieger-Nelson Prize)সন্মানীত কৰাৰ কথা ঘোষণা কৰে। গণিতৰ জগতলৈ আগবঢ়োৱা বিশেষ অৱদানৰ বাবে তেখেতলৈ এই বঁটাটো আগবঢ়োৱা হ'ব। ২০২০ চনৰ ৫-৮ জুনলৈকে অট'ৱাৰ অণ্টৰিঅ'ত হ'বলগীয়া অনুষ্ঠানত সুজাতা ৰামদ'ৰায়ে এই উল্লেখযোগ্য বঁটাটো গ্ৰহণ কৰি এক বক্তৃতাও প্ৰদান কৰিব।

## সম্পাদকীয় পদসমূহ
* পৰিচালন সম্পাদক, ইণ্টাৰনেশ্যনেল জাৰ্নেল অৱ নাম্বাৰ থিয়ৰি
* সম্পাদক,ৰামানুজন গাণিতিক সমাজৰ পত্ৰিকা
* সহযোগী সম্পাদক, এক্সপজিছনছ্ মেথেমেটিকা

## তথ্যসূত্ৰ

## বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:ভাৰতীয় গণিতজ্ঞ
শ্ৰেণী:ভাৰতীয় মহিলা গণিতজ্ঞ
শ্ৰেণী:জীৱিত ব্যক্তি
শ্ৰেণী:শান্তি স্বৰূপ ভাটনাগৰ বঁটা বিজয়ী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
ভাগৱত পেটেল

**ভাগৱত পেটেল** ( – ৮ ফেব্ৰুৱাৰী ২০১৯) মধ্যপ্ৰদেশৰ এজন ৰাজনীতিবিদ আছিল। তেঁও বেতুল বিধানসভা সমষ্টিৰ বিধায়ক আছিল।

## জীৱনী
ভাগৱত পেটেল ১৯৯০ চনত বেতুল বিধানসভা সমষ্টিৰ বিধায়ক হিচাবে নিৰ্বাচিত হৈছিল। ২০২০ চনৰ ৮ ফেব্ৰুৱাৰীত ৮৪ বয়সত তেখেতৰ মৃত্যু হয়।

## তথ্যসংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:মৃত ব্যক্তি
কবিতা ৰামানন

**কবিতা ৰামানন** হৈছে এগৰাকী সম্ভাৱিতা তত্ত্ববিদ। তেখেতে ব্ৰাউন বিশ্ববিদ্যালয়ৰ প্ৰায়োগিক গণিতৰ অধ্যাপক। 

## শিক্ষা আৰু কেৰিয়াৰ
Ramanan is the daughter of Indian algebraic geometer S. Ramanan.
She earned a bachelor's degree in chemical engineering at the Indian Institute of Technology Bombay in 1992. She completed her Ph.D. in applied mathematics at Brown University in 1996. Her dissertation, supervised by Paul Dupuis, was *Construction and Large Deviation Analysis of Constrained Processes, with Applications to Communication Networks*.

After postdoctoral studies at the Technion, she worked at Bell Labs from 1997 to 2002, and as a faculty member in mathematical sciences at Carnegie Mellon University from 2002 to 2009. She returned to Brown as a faculty member in 2010.

## স্বীকৃতি
Ramanan won the Erlang Prize of the Applied Probability Society of INFORMS in 2006.
She was elected as a fellow of the Institute of Mathematical Statistics in 2013,
and elected to the 2018 class of fellows of the American Mathematical Society
and the Institute for Operations Research and the Management Sciences.
She gave the 2015 Medallion lecture for the Institute of Mathematical Statistics, on "Infinite-dimensional scaling limits of stochastic networks".

## তথ্যসংগ্ৰহ

## বাহ্যিক সংযোগ
*Home page

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় গণিতজ্ঞ
শ্ৰেণী:ভাৰতীয় পৰিসংখ্যাবিদ
শ্ৰেণী:ভাৰতীয় মহিলা গণিতজ্ঞ
ভামা শ্ৰীনিবাসন

**ভামা শ্ৰীনিবাসন** (জন্ম ২২ এপ্ৰিল ১৯৩৫) হৈছে এগৰাকী ভাৰতীয় গণিতজ্ঞ। তেখেতক সাধাৰণতে জনা যায় *সসীম গোটৰ উপস্থাপনা তত্ত্ব*লৈ আগবঢ়োৱা অৱদানৰ বাবে। তেখেতৰ অৱদানসমূহক নিউথাৰ বক্ততাৰে ১৯৯০ চনত সন্মানীত কৰা হয়। ১৯৮১ চনৰ পৰা ১৯৮৩ চনলৈকে তেখেতে *এছ'ছিয়েছন ফ'ৰ অ'মেন ইন মেথেমেটিক্স*ৰ সভাপতি হিচাপে কৰ্মনিৰ্বাহ কৰে।

## প্ৰাৰম্ভিক শিক্ষা আৰু জীৱন
তেখেতৰ জন্ম হৈছিল ভাৰতৰ মাদ্ৰাছত। তাৰপিছত তেখেতে মাদ্ৰাছ বিশ্ববিদ্যালয়ৰ পৰা ১৯৫৪ চনত কলাশাখাত স্নাতক ডিগ্ৰী অৰ্জন কৰে আৰু ১৯৫৫ চনত বিজ্ঞান শাখাত স্নাতকোত্তৰ ডিগ্ৰী অৰ্জন কৰে। গৱেষণাৰ বাবে পৰৱৰ্তী পৰ্যায়ত তেখেত ইংলেণ্ডলৈ গমন কৰে। পেছাগত শৈক্ষিক জীৱন আৰম্ভ কৰিবলৈ তেখেত ইংলেণ্ডতে থাকি যায়। তেখেতে ১৯৬০ চনৰ পৰা ১৯৬৪ চনলৈকে কিলে বিশ্ববিদ্যালয়ত অংকৰ এগৰাকী প্ৰবক্তা হিচাপে কাম কৰে। তাৰপিছত তেখেত "নেশ্যনেল ৰিচাৰ্ছ কাউন্সিল অৱ কানাডা"ৰ জৰিয়তে ব্ৰিটিছ কলম্বিয়া বিশ্ববিদ্যালয়ত প'ষ্টডক্টৰেলৰ বৃত্তি(১৯৬৫-৬৬) গ্ৰহণ কৰে। তাৰপিছত তেখেত ভাৰতলৈ উভতি আহে আৰু ৰামানুজন গণিত প্ৰতিষ্ঠানত ১৯৬৬ চনৰ পৰা ১৯৭০ চনলৈকে শিক্ষাদান কৰে।

## কেৰিয়াৰ
তাৰপিছত শ্ৰীনিবাসনে আমেৰিকা যুক্তৰাষ্ট্ৰলৈ গমন কৰে আৰু তাৰ পিছৰ দশকটো ক্লাৰ্ক বিশ্ববিদ্যালয়ত সহযোগী অধ্যাপক হিচাপে অধ্যাপনা কৰে। ১৯৭৭ চনত তেখেত আমেৰিকা যুক্তৰাষ্ট্ৰৰ এগৰাকী নাগৰিক হৈ পৰে। সেই বছৰতে তেখেত প্ৰিন্সটনস্থিত উচ্চতৰ অধ্যয়নৰ প্ৰতিষ্ঠানবৰো সদস্য হয়। ১৯৮০ চনত তেখেতে ইলিনয়ছ বিশ্ববিদ্যালয়ত তেখেতৰ সুদীৰ্ঘ অধ্যাপনাৰ কালছোৱাৰ আৰম্ভ কৰে। তেখেতে চিকাগোৰ চাৰ্কল কম্পাছত অংকৰ অধ্যাপক হিচাপে কাৰ্যনিৰ্বাহ কৰে। ১৯৭৯ চনৰ জানুৱাৰীত তেখেতে আমেৰিকান গাণিতিক সমাজত আদৰণি ভাষণ আগবঢ়ায়। তেখেতে অতিথি অধ্যাপক হিচাপেও পেৰিছ, জাৰ্মানীৰ ইছেন বিশ্ববিদ্যালয়, ছিডনি বিশ্ববিদ্যালয়, আৰু জাপানৰ টকিঅ' বিজ্ঞান বিশ্ববিদ্যালয় ভ্ৰমণ কৰে। তদুপৰি নিজা ক্ষেত্ৰৰ কেইবাখনো পত্ৰিকাৰ সম্পাদনাৰ দায়িত্বতো তেখেত জড়িত আছিল। তাৰভিতৰত: *প্ৰচিডিংছ্ অৱ দ্য এএমএছ* (১৯৮৩ চনৰ পৰা ১৯৮৭ চনলৈ); *কমিউনিকেশ্যনছ ইন এলজেব্ৰা* (১৯৭৮ চনৰ পৰা ১৯৮৪ চনলৈকে); *মেথেমেটিকেল ছাৰ্ভেইছ এণ্ড ম'ন'গ্ৰাফছ* (১৯৯১-১৯৯৩)। ১৯৯১ চনৰ পৰা ১৯৯৪ চনলৈকে তেখেত আমেৰিকান গাণিতিক সমাজৰ সম্পাদনা সমিতিৰ লগত জড়িত আছিল। 

সসীম গোটৰ গৱেষণাৰ বাবে শ্ৰীনিবাসনে প'ল ফংগৰ লগত সহযোগিতা কৰে। তেখেতৰ এই কৰ্মক লাজটিগে কৰা কোৱাণ্টাম গোটৰ গৱেষণাৰ লগত জড়িত কৰা হৈছে। ফলত গণিত আৰু পদাৰ্থ বিজ্ঞানৰ মাজত এক যোগসূত্ৰ স্থাপিত হৈছে।

## বঁটা আৰু সন্মান
* ২০১২ চনত তেখেত আমেৰিকান গাণিতিক সমাজৰ এগৰাকী সভ্য হয়।
* ২০১৭ চনত তেখেত "এছ'ছিয়েছন ফৰ ৱমেন ইন মেথেমেটিক্স"ৰ উদ্বোধণী শ্ৰেণীটোৰ এগৰাকী সদস্য হিচাপে নিৰ্বাচিত হয়।

## নিৰ্বাচিত কৰ্ম
* 
*
* 

## তথ্যসংগ্ৰহ

## বাহ্যিক সংযোগ
* 
* Noether Lecture series short biography
* Official homepage

শ্ৰেণী:ভাৰতৰ ব্যক্তি
শ্ৰেণী: ভাৰতীয় গণিতজ্ঞ
শ্ৰেণী: ভাৰতীয় মহিলা গণিতজ্ঞ
শ্ৰেণী: জীৱিত ব্যক্তি
শ্ৰেণী:ভাৰতীয় মূলৰ আমেৰিকান
শ্ৰেণী:বিংশ শতিকাৰ ভাৰতীয় মহিলা বিজ্ঞানী
যামিনী কৃষ্ণমূৰ্তি

**যামিনী কৃষ্ণমূৰ্তি** (২০ ডিচেম্বৰ ১৯৪০ - ৩ আগষ্ট ২০২৪) এগৰাকী ভাৰতীয় শাস্ত্ৰীয় নৃত্যশিল্পী। তেওঁ ভাৰত নাট্যম আৰু কুচিপুড়ি নৃত্যৰ পাৰদৰ্শিতাৰ বাবে বিখ্যাত। ভাৰত চৰকাৰে তেওঁ আগবঢ়োৱা অৱদানৰ স্বীকৃতি স্বৰূপে কলা শিতানত ১৯৬৮ চনত ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে। ভাৰত চৰকাৰে তেওঁক ২০০১ চনত ভাৰতৰ তৃতীয় সৰ্বোচ্চ অসামৰিক সন্মান পদ্মভূষণ আৰু ২০১৬ চনত ভাৰতৰ দ্বিতীয় সৰ্বোচ্চ অসামৰিক সন্মান পদ্মবিভূষণ প্ৰদান কৰে।

## প্ৰাৰম্ভিক জীৱন
১৯৪০ চনৰ ২০ ডিচেম্বৰ তাৰিখে ব্ৰিটিছ ভাৰতৰ অন্তৰ্গত মাদ্ৰাজ প্ৰেচিডেন্সিৰ মাদানাপল্লীত যামিনী কৃষ্ণমূৰ্তিৰ জন্ম হৈছিল। বৰ্তমান এই ঠাই অন্ধ্ৰ প্ৰদেশৰ চিত্তোৰ জিলাৰ অন্তৰ্গত। তেওঁ অৰ্ধ চন্দ্ৰৰ নিশা জন্ম গ্ৰহণ কৰাৰ বাবে তেওঁৰ ককাকে তেওঁৰ নাম যামিনী পূৰ্ণতিলাকা ৰাখিছিল। ইয়াৰ অৰ্থ হৈছে ৰাতিৰ ভ্ৰূৰ ওপৰত এটা পূৰ্ণ চিহ্ন। তেওঁ তামিলনাডুৰ চিদাম্বৰমত ডাঙৰ হৈছিল যদিও মাতৃভাষা তেলেগু আছিল।
## কৰ্মজীৱন
১৯৫৭ চনত মাদ্ৰাজত পোন প্ৰথমবাৰৰ বাবে যামিনী কৃষ্ণমূৰ্তিয়ে ৰাজহুৱাকৈ নৃত্য প্ৰদৰ্শন কৰিছিল। তেওঁ অন্ধ্ৰ প্ৰদেশৰ ভগৱান ভেংকটশ্বৰৰ মন্দিৰ তিৰুমালা তিৰুপতি দেৱস্থানমৰ *আস্থানা নৰ্তকী* অৰ্থাৎ স্থায়ী নৰ্তকীৰ সন্মান লাভ কৰিছিল। কিছুমান সমালোচকৰ মতে তেওঁৰ নৃত্যয়ে লয়বদ্ধ ব্যক্তিত্বক প্ৰতিফলিত কৰে। তেওঁক কুচিপুড়ি নৃত্যৰ শিখাবাহক হিচাপেও অভিহিত কৰা হয়। তেওঁ কুচিপুড়ি আৰু ভাৰত নাট্যম দুয়ো শাস্ত্ৰীয় নৃত্যৰ পটীয়সী। ভাৰতৰ ৰাজধানী নতুন দিল্লীৰ হৌজ খাছত তেওঁৰ যামিনী স্কুল অফ ডান্স নামেৰে নৃত্যৰ প্ৰতিষ্ঠান আছে। ইয়াত তেওঁ নতুন চামক শাস্ত্ৰীয় নৃত্যৰ শিক্ষা দান কৰে। ইয়াৰ লগতে তেওঁ দেশ-বিদেশৰ বিভিন্ন স্থানত নৃত্য প্ৰদৰ্শন কৰিছে। তেওঁ নৃত্য সাধনাত ব্যস্ত থাকি কেতিয়াও বিবাহ নকৰিলে। শিৱ গণেশ তেওঁৰ ব্যৱস্থাপক আৰু জে. এগ্ৰী গ্ৰীয়েট তেওঁৰ ব্যক্তিগত সচিব।

তেওঁৰ আত্মজীৱনী *এ পেছন ফৰ ডান্স* অৰ্থাৎ *নৃত্যৰ প্ৰতি স্পৃহা* প্ৰকাশিত হৈছে আৰু পাঠকৰ সমাদৰো লাভ কৰিছে।
## বঁটা আৰু সন্মান
তেওঁ কলা ক্ষেত্ৰত আগবঢ়োৱা অৱদানৰ স্বীকৃতি স্বৰূপে তেওঁ বহুতো ৰাষ্ট্ৰীয় আৰু আন্তঃৰাষ্ট্ৰীয় বঁটা লাভ কৰিছে। ভাৰত চৰকাৰে কলা শিতানত তেওঁক ১৯৬৮ চনত ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী, ২০০১ চনত ভাৰতৰ তৃতীয় সৰ্বোচ্চ অসামৰিক সন্মান পদ্মভূষণ আৰু ২০১৬ চনত ভাৰতৰ দ্বিতীয় সৰ্বোচ্চ অসামৰিক সন্মান পদ্মবিভূষণ প্ৰদান কৰে।
 ২০১৪ চনৰ ৮ মাৰ্চ তাৰিখে আন্তৰ্জাতিক নাৰী দিৱস উপলক্ষে অনুষ্ঠিত সম্ভৱী স্কুল অফ ডান্সৰ *নায়িকা এক্সচেলেন্স পাৰচনীফাইড*ত নাট্য শাস্ত্ৰ পুৰস্কাৰৰে যামিনী কৃষ্ণমূৰ্তিক সন্মানিত কৰা হৈছিল। তেওঁ ইয়াত "কুচিপুড়িলৈ মহিলাৰ অৱদান" শীৰ্ষক ব্যক্তব্য আগবঢ়ায়।
## মৃত্যু
২০২৪ চনৰ ৩ আগষ্ট তাৰিখে নতুন দিল্লীত ৮৩ বছৰ বয়সত  যামিনী কৃষ্ণমূৰ্তিৰ মৃত্যু হয়।

## চিত্ৰ বিথিকা

## তথ্য উৎস

শ্ৰেণী:ভাৰতৰ ব্যক্তি
শ্ৰেণী:ভাৰতীয় নৃত্যশিল্পী
শ্ৰেণী:পদ্মশ্ৰী বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:পদ্মবিভূষণ বঁটা বিজয়ী
শ্ৰেণী:মৃত ব্যক্তি
২০২০ দিল্লী বিধানসভা নিৰ্বাচন

২০২০ৰ দিল্লী বিধানসভা নিৰ্বাচন ৮ ফেব্ৰুৱাৰীৰ দিনা দিল্লী বিধানসভাৰ ৭০জন সদস্য নিৰ্বাচন কৰাৰ উদ্দেশ্যে অনুষ্ঠিত হৈছিল৷ ভোটদানৰ হাৰ আছিল ৬২.৫৯%, যি হাৰ ২০১৫ৰ দিল্লী বিধানসভাৰ নিৰ্বাচনকৈ ৪.৮৮% কম আছিল, কিন্তু ২০১৯ৰ দিল্লীৰ লোকসভা নিৰ্বাচনতকৈ ২% বেছি আছিল৷ ২০১৫ত গঠন হোৱা বিধানসভাৰ কাৰ্যকাল ২০২০ৰ ২২ ফেব্ৰুৱাৰীত সমাপ্ত হ'ব৷ অৰবিন্দ কেজৰিৱাল নেতৃত্বাধীন আম আদমী পাৰ্টিয়ে ৬২থন আসনত জিকি নিৰংকুশ সংখ্যাগৰিষ্ঠতা লাভ কৰে৷

## প্ৰেক্ষাপট
দিল্লী বিধানসভাৰ পূৰ্বৱৰ্তী নিৰ্বাচন ২০১৫ৰ ফেব্ৰুৱাৰী মাহত অনুষ্ঠিত হৈছিল। এই নিৰ্বাচনত নিৰংকুশ সংখ্যা গৰিষ্ঠতা লাভ কৰি আম আদমী পাৰ্টীয়ে অৰবিন্দ কেজৰিৱালৰ মুখ্যমন্ত্ৰিত্বত চৰকাৰ গঠন কৰিছিল।

## সূচী
ভাৰতৰ নিৰ্বাচন আয়োগে দিল্লী নিৰ্বাচনৰ সূচী ২০২০ৰ ৬ জানুৱাৰীৰ দিনা  দিনৰ ভাৰতীয় সময় অনুসৰি ৩-৩০ বজাত ঘোষণা কৰিছিল।

## অংশগ্ৰহণকাৰী দল আৰু মিত্ৰজোঁট

## দলভিত্তিক ফলাফল

## সমষ্টি ভিত্তিক ফলাফল

## তথ্য সংগ্ৰহ

শ্ৰেণী:ভাৰতৰ নিৰ্বাচন
ডাইনী হত্যা

**ডাইনী হত্যা** হৈছে "ডাইনী" নামৰ সমাজৰ কোনো মায়াৱী অথবা যাদুকৰী বিদ্যাৰ অধিকাৰী বুলি বিশ্বাস কৰা লোকৰ সন্ধান কৰা আৰু হত্যা কৰা এক প্ৰথা। ই সমাজত প্ৰচলিত এটি অতি ভয়ংকৰ অন্ধবিশ্বাস। ইয়াৰ লগত নৈতিক আতংক, মুৰ্চ্ছা যোৱা আৰু জনতাৰ শাস্তি আদি জড়িত হৈ আছে। অতীতত ডাইনী হত্যা বৈধ আছিল আৰু দপ্তৰত ডাইনীবিদ্যাৰ বিচাৰ কৰা হৈছিল। 

## প্ৰাচীন যুগ
১৮৯২ চনত জোছেফ বাকেৰে অঁকা দা উইচ নং ৩ ডাইনী হত্যাৰ প্ৰাথমিক যুগ আছিল ১৪৮০ৰ পৰা ১৭০০ চনৰ ভিতৰত। সমগ্ৰ বিশ্বৰ অনেক সংস্কৃতিত প্ৰাচীন আৰু আধুনিকঁকাল জুৰি ডাইনী হত্যা হৈ আহিছে। মানুহ কুসংস্কাৰত আক্ৰান্ত হৈ ডাইনী ভীতিত ডাইনী বা যি ডাইনী বিদ্যা চৰ্চা কৰে তাক হত্যা কৰি আহিছে অথবা বৰ্জন কৰি আহিছে। ডাইনী হত্যা বৰ্তমানেও আধুনিক সমাজত চলি আছে। ডাইনী হত্যাৰ ফলত আতঙ্কজনিত কাৰণত আচল ডাইনী বিদ্যা চৰ্চা কৰা লোকৰ সলনি অন্য সন্দেহজনক ভুল মানুহকো হত্যা কৰা হয়। 

প্ৰাচীন মিচৰ আৰু বেবিলনত যাদুকৰ আৰু ডাইনীৰ বাবে সুকীয়া আইন আছিল। হামুৰাবি কোড (১৮শতক, খ্ৰীষ্টপূৰ্ব) মতে: "যদি এজন মানুহে অন্যজনৰ ওপৰত যাদু কৰে আৰু যদি সেয়া প্ৰমাণিত নহয়; তেতিয়া যাৰ ওপৰত যাদু প্ৰয়োগ কৰা হৈছে তেওঁ পবিত্ৰ নদীৰ কাষলৈ যাব আৰু নদীত নামিব। নদীয়ে যদি তেওঁক ডুবাই পেলাই তেতিয়া তেওঁৰ ঘৰৰ মালিকীস্বত্ব সেই যাদু প্ৰয়োগকাৰী ব্যক্তিজনে লাভ কৰিব। যদি সেই পবিত্ৰ নদীত নুডুবে তেতিয়া সেই যাদুকৰক মৃত্যুদণ্ড দিয়া হব আৰু তেওঁৰ ঘৰৰ মালিক হব সেই যাদুত আক্ৰান্ত ব্যক্তিজন। "

## কাৰণ
অসমত সংঘটিত ডাইনী হত্যাৰ কেইটামান মুখ্য কাৰণ হৈছে,

* অন্ধবিশ্বাস জড়িত প্ৰথা/পৰম্পৰা
* উপযুক্ত শিক্ষাৰ অভাৱ
* আধুনিক স্বাস্থ্য সেৱাৰ অভাৱ
* দৰিদ্ৰতা আৰু
* চক্ৰান্ত

## তথ্য সংগ্ৰহ

শ্ৰেণী:অপৰাধ
আৰতি মুখাৰ্জী

**আৰতি মুখাৰ্জী** (; জন্ম: ১৯৪৩) এগৰাকী ভাৰতীয় বঙালী গায়িকা। তেওঁ বিভিন্ন ভাষাত গীত গাইছে। মূলতঃ তেওঁ বঙালী চলচ্চিত্ৰ আৰু আধুনিক গীত গোৱাৰ বাবে বিখ্যাত। *গীত গাতা চল* (১৯৭৫), *তপস্যা* (১৯৭৬), *মনোকামনা*, *মাচুম* (১৯৮৩) আদি বহুতো হিন্দী ছবিত গীত গোৱাৰ উপৰিও বহুকেইখন অসমীয়া ছবিতো তেওঁ গীত গাইছে।

## প্ৰাৰম্ভিক জীৱন
আৰতি মুখাৰ্জী এটা সমৃদ্ধ, সাংস্কৃতিক আৰু সংগীত পৰিয়ালত জন্মগ্ৰহণ কৰিছিল, তেওঁ ঘৰতেই সৰু বয়সৰ পৰাই তেওঁৰ মাকে তেওঁক প্ৰশিক্ষণ দিয়া আৰম্ভ কৰিছিল। পৰৱৰ্তীকালত, তেওঁ সুশীল বন্দ্যোপাধ্যায়, ওস্তাদ মোহাম্মদ ছাগিৰউদ্দিন খান, পণ্ডিত চিন্ময় লাহিড়ী, পণ্ডিত লক্ষ্মণ প্ৰসাদ জয়পুৰৱালা আৰু পণ্ডিত ৰমেশ নাদকৰ্ণিৰ পৰা শাস্ত্ৰীয় সংগীতৰ প্ৰশিক্ষণ লৈছিল। 

## সংগীত জীৱন
আৰতি মুখাৰ্জী কম বয়সৰ পৰাই ভাৰতীয় শাস্ত্ৰীয় সংগীতৰ প্ৰশিক্ষণ লৈছিল। পিছত, তেওঁ *মেট্ৰো-মৰফি কনটেষ্ট* সংগীত প্ৰতিযোগিতাত অংশগ্ৰহণ কৰে আৰু তেওঁ বিজয়ী হয় য'ত বিচাৰকসকলৰ মাজত আছিল অনিল বিশ্বাস, নৌচাদ, বসন্ত দেশাই আৰু চি. ৰামচন্দ্ৰৰ নিচিনা সংগীত পৰিচালক। তাৰ পিছৰ পৰা তেওঁক আকৌ পিছলৈ উভতি চাবলৈ প্ৰয়োজন হোৱা নাই, তেওঁ ১৯৫৮ চনত মীনা কুমাৰীৰ অভিনীত হিন্দী ছবি'চাহাৰা'ত নেপথ্য কণ্ঠশিল্পী হিচাপে প্ৰথম সুযোগ পায়, কিন্তু সেই ছবিৰ সংগীত সিমান সফল হোৱা নাই। পিছত, গাৰ্ল ফ্ৰেণ্ড (ৱাহীদা ৰহমান অভিনীত)-ৰ নিচিনা ফ্লপ ছবিৰ পিছত তেওঁ বঙালী ছবিত গান গাবলৈ সিদ্ধান্ত লৈছিল। ১৯৬২ চনত "কন্যা" নামৰ এখন বঙালী ছবিৰ যোগেদি তেওঁলৈ সুযোগ আহে। 

তেওঁৰ অসামান্য গায়কী আৰু অতি মধুৰ কণ্ঠই সকলোকে ইমানেই মোহিত কৰিছিল যে শীৰ্ষস্থানীয় গায়িকা সন্ধ্যা মুখোপাধ্যায়ৰ প্ৰতি শ্ৰোতাই মনোযোগ হেৰুওৱা আৰম্ভ কৰিছিল। ষাঠিৰ দশকৰ শেষভাগৰ ফালে, সন্ধ্যা মুখাৰ্জীৰ কণ্ঠ শীৰ্ষস্থানীয় অভিনেত্ৰী সুচিত্ৰা সেনৰ নেপথ্য কণ্ঠ হিচাপে প্ৰথম ব্যৱহৃত হয়। ১৯৬৬ চনত তেওঁ *গল্প হলেও সত্যি* ছবিত গীত গাইছিল, যাৰ বাবে শ্ৰেষ্ঠ মহিলা নেপথ্য কণ্ঠশিল্পীৰ 'বি.এফ.জে' পুৰষ্কাৰ লাভ কৰিছিল। ১৯৭৬ চনত তেওঁ *ছুটিৰ ফাদে* ছবিৰ বাবে আকৌ একেটা পুৰষ্কাৰ লাভ কৰে। ষাঠিৰ দশকৰ শেষভাগত *মাধবী মুখাৰ্জী*, শৰ্মিলা ঠাকুৰ, অপৰ্ণা সেন, দেৱাশ্ৰী ৰয়, তনুজা আদি অভিনেত্ৰী সকলৰ বাবে নেপথ্য কণ্ঠশিল্পী হিচাপে কাম কৰে আৰু বহুতৰে মতে তেওঁৰ এই উত্থান সন্ধ্যা মুখোপাধ্যায়ৰ শিল্পী জীৱনৰ পতনৰ এটা ডাঙৰ কাৰণ হিচাপে বিবেচিত হয়। ১৯৭৬ চনত ৰাখী অভিনীত ছবি *তপস্যা* ছবিত দুটা গীত গাইছিল। প্ৰথম গীত 'বাচ্চে হো তুম খেল খিলনে' আৰু কিশোৰ কুমাৰৰ লগত গোৱা 'দো পাঁচি দো তিনকে' বহু জনপ্ৰিয় হৈছিল। তেওঁ বঙালী ভাষাত আনুমানিক ১৫০০০ গীত গাইছে আৰু হিন্দীসহ অন্যান্য ভাষাৰ গীততো নিজৰ কৃতিত্বৰ ছাপ ৰাখি গৈছে। 

## চলচ্চিত্ৰপঞ্জী
### হিন্দী ছবি
*চাহাৰা
*তালাক
*চাৰ দিল চাৰ ৰহে
*অপনা ঘৰ
*বয় ফ্ৰেণ্ড
*দো দিল
*জল বিন মচলী

### বঙালী ছবি
*কান্না
*দেয়া-নেয়া
*জীৱন কাহিনী
*অভয়া ও শ্ৰীকান্ত
*সুবৰ্ণৰেখা
*জোৰাদীঘিৰ চৌধুৰী পৰিবাৰ
*শঙ্খবেলা
*মিচ প্ৰিয়ম্বদা
*বুধু বৰ্ধন
*গড় নাসিমপুৰ
*কখনো মেঘ
*কৃষ্ণভক্ত সুদামা
*আৰোগ্য নিকেতন
*পৰিণীতা
*সমান্তৰাল
*পদ্ম গোলাপ
*মঞ্জৰী অপেৰা
*বিলম্বিত লয়
*জননী
*খুজে বেড়ায়
*ধান্যী মেয়ে
*আজকেৰ নায়ক

### অসমীয়া ছবি
*মানৱ আৰু দানৱ
*অৰণ্য
*ভাইটি়

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতীয় কণ্ঠশিল্পী
শ্ৰেণী:বঙালী চলচ্চিত্ৰৰ নেপথ্য কণ্ঠশিল্পী
শ্ৰেণী:অসমীয়া চলচ্চিত্ৰৰ নেপথ্য কণ্ঠশিল্পী
শ্ৰেণী:পশ্চিমবঙ্গৰ ব্যক্তি
শ্ৰেণী:ফিল্মফেয়াৰ বঁটা বিজয়ী
গায়ত্ৰী শংকৰণ

**গায়ত্ৰী শংকৰণ** এগৰাকী দৃষ্টিহীন গায়িকা, যিয়ে কৰ্ণাটকৰ শাস্ত্ৰীয় সংগীত জগত এক সম্পদ। তাই কৰ্ণাটকৰ শাস্ত্ৰীয় সংগীত গায়িকা আৰু বেহালাবাদক। তেওঁ তামিলনাডু চৰকাৰৰ পৰা *কালাইমামানি* পুৰস্কাৰ পাইছে। সংগীতত তেওঁৰ অৱদানৰ বাবে ২০০৬ চনত ভাৰত সৰকাৰ ৰাষ্ট্ৰীয়ৰ চতুৰ্থ সৰ্বোচ্চ অসামৰিক পদক পদ্মশ্ৰী প্ৰদান কৰে গায়ত্ৰী শংকৰণক। তেওঁয়েই প্ৰথম দৃষ্টি প্ৰতিবন্ধী নাৰী, যিয়ে পদ্মশ্ৰী বঁটা লাভ কৰে।

## জীৱনী
গায়ত্ৰী শংকৰণ কৰ্ণাটক শাস্ত্ৰীয় সংগীত জগতৰ এক নক্ষত্ৰৰ নাম। গীত গোৱাৰ উপৰিও তেওঁ ভাল সুন্দৰকৈ বীণা বজাব পাৰে আৰু বেহালা বজাব পাৰে। অন্ধ্ৰপ্ৰদেশৰ চামালকোটৰ পৰা আহি তামিলনাডুৰ চেন্নাইত বসবাস আৰম্ভ কৰে তেওঁৰ পৰিয়াল। কেৱল তিনি বছৰ বয়সত তাই তাইৰ মাক *সুব্বুলক্ষ্মী গুৰনাথনৰ* পৰা গীত গোৱাৰ প্ৰশিক্ষণ আৰম্ভ কৰে আৰু ইয়াৰ পিছত গীত শিকিছিল *আল্লামাৰাজু ছোমেশ্বেৰা ৰাও*-ৰ পৰা। *পাক্কালা ৰমাদাসৰ* পৰা বেহালা বজাব শিকিছিল তেওঁ।

তেওঁ কলাক্ষেত্ৰ ফাউণ্ডেচনত ভৰ্তি হৈছিল। তাত ৰুক্মিণী দেৱী অৰুণ্ডেলৰ পৰা সংগীত শিকিছিল তেওঁ। ইয়াৰ উপৰিও, তেওঁ লাগুন্দি জয়ৰামন, কে জে যেসুদাস, পুদ্দুক্কদু কৃষ্ণমূৰ্তিৰ নিচিনা সংগীতজ্ঞৰ অধীনত দীক্ষা লৈছিল।

১৯৮৮ চনত আকাশবাণীত যোগদানৰ মাধ্যমত তেওঁৰ কৰ্মজীৱন আৰম্ভ হয়। আকাশবাণীত তেওঁ কৰ্ণাটকৰ শাস্ত্ৰীয় সংগীত পৰিৱেশন কৰিছিল।

দৃষ্টি প্ৰতিৱন্ধী এই নাৰী পঢ়া-শুনাত থমকি থকা নাই। মাদ্ৰাজ বিশ্ববিদ্যালয়ৰ পৰা পি.এইচ.ডি ডিগ্ৰী লাভ কৰিছিল তেওঁ। তেওঁৰ শিৰোনাম আছিল 'ষ্টাইলিষ্টিক এনালাইচিচ অব কালিদাইকুৰিচি বেদান্ত ভাগাবতাৰ'।

গায়ত্ৰী শংকৰণ তেওঁৰ ঘৰত আৰু অন্তৰ্জালৰ মাধ্যমত শিক্ষাৰ্থীসকলোক সংগীত শিক্ষা দি থাকে।তেওঁ তেওঁৰ শিক্ষাৰ্থীসকলোৰ মাজত জনপ্ৰিয়। তেওঁ দেশ আৰু দেশৰ বাহিৰত বিভিন্ন অনুষ্ঠানত সংগীত পৰিৱেশনা কৰি থাকে।

তেওঁ সংস্কৃতি মন্ত্ৰণালয় (ভাৰত)-ৰ দক্ষিণাঞ্চল সাংস্কৃতিক কেন্দ্ৰৰ প্ৰ'গ্ৰাম কমিটিৰ এগৰাকী সদস্যা। ভাৰত চৰকাৰৰ *মিনিষ্ট্ৰী অব চচিয়েল জাষ্টিচ এণ্ড এম্পাৱাৰমেণ্ট*ৰ বঁটা প্ৰদান কমিটিৰ এগৰাকী সদস্যা।

সংগীত শাস্ত্ৰত তেওঁৰ অসামান্য অৱদানৰ বাবে তেওঁ ভূষিত হৈছে নানা বঁটাৰে। তেওঁ ২০০৬ চনত ভাৰতৰ তৎকালীন ৰাষ্ট্ৰপতি এ পি জে আব্দুল কালামৰ পৰা পদ্মশ্ৰী বঁটা লাভ কৰিছিল। ২০১১ চনত তামিলনাডু ৰাজ্য চৰকাৰ তেওঁক *কালাইমামানি বঁটা* প্ৰদান কৰে। তেওঁ ভাৰত চৰকাৰৰ মিনিষ্ট্ৰি অব চ'চ্যাল জাষ্টিচ এণ্ড এমপাৱাৰমেণ্ট-ৰ পৰা ৰোল মডেল নেচনাল এৱাৰ্ড লাভ কৰে। মুম্বাইৰ সুৰ চিঙ্গাৰ ছামছাথৰ পৰা লাভ কৰিছিল *সুৰমনি বঁটা*। ইয়াৰ উপৰিও তেওঁ *ইচাই চুডাৰ বঁটা, পল্লৱী চিঙ্গাৰ বঁটা, শ্ৰেষ্ঠ শিক্ষক বঁটা, গানা কুইল বঁটা, ৰোটাৰি প্ৰফেচনাল এক্সেলেঞ্চ এৱাৰ্ড, ইণ্ডিয়ান ফাইন আৰ্টচ চ'চাইটি এৱাৰ্ড, ৱাৰ্ল্ড [[তেলেগু ভাষা|তেলুগু]] ফেডাৰেচন এৱাৰ্ড, এচেন্দাচ এক্সেলেঞ্চ এৱাৰ্ড, কালাইমামানি বঁটা* আৰু *স্বৰ্ণ তৰঙ্গিণী বঁটা* লাভ কৰে।

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতীয় কণ্ঠশিল্পী
শ্ৰেণী:পদ্মশ্ৰী বঁটা বিজয়ী
পুনিতা আৰোৰা

চাৰ্জন ভাইচ এডমিৰেল **পুনিতা আৰোৰা** (পিভিএছএম, এছএম, ভিএছএম) ভাৰতীয় থলসেনা আৰু ভাৰতীয় নৌসেনাৰ প্ৰাক্তন তিনি তাৰকাযুক্ত ফ্লেগ অফিচাৰ। তেওঁ ভাৰতীয় থলসেনাৰ দ্বিতীয় সৰ্বোচ্চ পদবী লেফ্টটেনেণ্ট জেনেৰেল আৰু ভাৰতীয় নৌসেনাৰ দ্বিতীয় সৰ্বোচ্চ পদবী ভাইচ এডমিৰেল পদত অধিষ্ঠিত হোৱা প্ৰথম মহিলা। তেওঁ এগৰাকী চিকিৎসক হিচাপে আৰ্মড ফৰ্চ মেডিকেল কলেজ কমাণ্ডৰ সদস্য আছিল।
## প্ৰাৰম্ভিক জীৱন
১৯৪৬ চনৰ ৩১ মে' তাৰিখে ব্ৰিটিছ ভাৰতৰ অন্তৰ্গত পঞ্জাবৰ লাহোৰৰ এক পঞ্জাবী পৰিয়ালত পুনিতা অৰোৰাৰ জন্ম হৈছিল। দেশ বিভাজনৰ পিছত মাত্ৰ এবছৰ বয়সতে তেওঁৰ পৰিয়াল ভাৰতলৈ গুচি আহে। তাৰপিছত তেওঁলোক উত্তৰ প্ৰদেশৰ চাহাৰণপুৰত নিগাজীকৈ থাকিবলৈ লয়।
## শিক্ষা
পুনিতা অৰোৰা প্ৰাৰম্ভিক শিক্ষা চাহাৰণপুৰতে গ্ৰহণ কৰিছিল। তেওঁ অষ্টম শ্ৰেণীলৈ চাহাৰণপুৰৰ চফীয়া স্কুলত পঢ়িছিল। তাৰপিছত তেওঁ গুৰু নানক গাৰ্লছ ইণ্টাৰ কলেজত অধ্যয়ন কৰে। একাদশ শ্ৰেণীত তেওঁ বিজ্ঞান বিষয় কেৰিয়াৰ হিচাপে বাচি লয়। ১৯৬৩ চনত তেওঁ পুনেত অৱস্থিত আৰ্মড ফৰ্চ মেডিকেল কলেজত নামভৰ্তি কৰে। তেওঁ আৰ্মড ফৰ্চ মেডিকেল কলেজৰ দ্বিতীয় বেছৰ ছাত্ৰী আছিল আৰু পৰৱৰ্তী সময়ত তেওঁ নিজৰ শ্ৰেণীত শীৰ্ষস্থান লাভ কৰে। তেওঁ ইয়াৰ পৰায়ে স্ত্ৰীৰোগ আৰু ধাত্ৰীবিদ্যা বিভাগৰ স্নাতকোত্তৰ ডিগ্ৰী লাভ কৰে। এএফএমচিৰ পৰা পুনে বিশ্ববিদ্যালয়ৰ প্ৰথম স্থান ৰ অধিকাৰী হিচাপে তেওঁ সোণৰ পদক লাভ কৰিছিল।
## কৰ্মজীৱন
১৯৬৮ চনৰ জানুৱাৰী মাহত পুনিতা অৰোৰা কৰ্মস্থলীত যোগদান কৰিবলৈ অনুমোদন লাভ কৰিছিল। তেওঁ ভাৰতীয় নৌসেনাৰ ভাইচ এডমিৰেল পদত অধিষ্ঠিত হোৱাৰ আগতে আৰ্মড ফৰ্চ মেডিকেল কলেজৰ কমাণ্ডেট আছিল। ২০০৪ চনত তেওঁ আৰ্মড ফৰ্চ মেডিকেল কলেজৰ কমাণ্ডেট হিচাপে যোগদান কৰিছিল। তেওঁ মেডিকেল কলেজখনৰ প্ৰথম মহিলা কমাণ্ডেট। ইয়াৰ আগতে তেওঁ ভাৰতীয় থলসেনাৰ সদৰত সশস্ত্ৰ বাহিনী চিকিৎসা সেৱাৰ চিকিৎসা গৱেষণা শাখাৰ অতিৰিক্ত ডাইৰেক্টৰ জেনেৰেল হিচাপে আৰ্মড ফৰ্চ মেডিকেল ৰিচাৰ্ছ বাহিনীৰ সহ-পৰিচালক আছিল। তেওঁক ভাৰতীয় থলসেনাৰ পৰা নৌসেনালৈ স্থানান্তৰ কৰা হৈছিল। এএফএমচিৰ কমন পুলৰ বাবে ইয়াৰ বিষয়া সমূহক প্ৰয়োজন সাপেক্ষে এটাৰ পৰা আনটো সেৱালৈ স্থানান্তৰ কৰাৰ ব্যৱস্থা আছে।
## পুৰস্কাৰ
তেওঁৰ সুদীৰ্ঘ ৩৬ বছৰ সেৱাৰ কালছোৱাত তেওঁ ১৫টা পদক লাভ কৰিছে। তাৰে উল্লেখযোগ্য সমূহ হ'ল:
* পৰম বিশিষ্ট সেৱা মেডেল
* সেনা মেডেল (২০০৬)
* বিশিষ্ট সেৱা মেডেল (২০০২)
* সুদীৰ্ঘ ৩০ বছৰকাল সেৱা মেডেল
* সুদীৰ্ঘ ২০ বছৰকাল সেৱা মেডেল
* সুদীৰ্ঘ ৯ বছৰকাল সেৱা মেডেল
## ব্যক্তিগত জীৱন
পুনিতা অৰোৰাৰ পৰিয়ালৰ সকলো ডাক্তৰ। তেওঁৰ স্বামী পি এন অৰোৰা ভাৰতীয় সেনাবাহিনীত চৰ্ম বিশেষজ্ঞ হিচাপে কৰ্মৰত আছিল। তেওঁ ব্ৰিগেডিয়াৰ হিচাপে অৱসৰ গ্ৰহণ কৰে। তেওঁৰ পুত্ৰ স্কোৱাড্ৰন লিডাৰ সন্দীপ অৰোৰা ভাৰতীয় বিমানবাহিনীৰ দিল্লী এয়াৰফৰ্চ চিকিৎসালয়ত চৰ্ম বিশেষজ্ঞ হিচাপে কৰ্মৰত। তেওঁলোকৰ দুহিতা সবিনায়ো এগৰাকী চিকিৎসক।

## তথ্য উৎস

শ্ৰেণী:ভাৰতৰ ব্যক্তি
শ্ৰেণী:চিকিৎসাবিদ
শ্ৰেণী:সেনা বিষয়া
নীনা গুপ্তা

**নীনা গুপ্তা** (; জন্ম: ৪ জুলাই, ১৯৫৯) দিল্লীত জন্মগ্ৰহণকাৰী প্ৰথিতযশা ভাৰতীয় চলচ্চিত্ৰ আৰু দূৰদৰ্শন অভিনেত্ৰী আৰু পৰিচালক-নিৰ্মাতা। 'ৱহ চ'কৰি' চলচ্চিত্ৰত অভিনয় কৰে শ্ৰেষ্ঠ সহ-অভিনেত্ৰী শিতানত ১৯৯৪ চনৰ ৰাষ্ট্ৰীয় চলচ্চিত্ৰ বঁটা লাভ কৰে। ভাৰতীয় বাণিজ্যধৰ্মী চলচ্চিত্ৰত জনপ্ৰিয়তা পালেও অৰবিন্দন আৰু শ্যাম বেনেগালৰ শিল্পধৰ্মী চলচ্চিত্ৰ নিৰ্মাণতো যথেষ্ট সুখ্যাতি অৰ্জন কৰিছে। 'শ্ৰীমান শ্ৰীমতি' দূৰদৰ্শন ধাৰাবাহিকত অতিথি শিল্পী হিচাপে অভিনয় কৰিছিল। 'উইকেষ্ট লিঙ্ক', 'কমজোৰ কাদি কৌনৰ', ন্যায় দূৰদৰ্শন কুইজ শ্ব'তো তেওঁ অভিনয় কৰিছিল।

আৰ. এন. গুপ্তাৰ সন্তান তাই। ছানাৱাৰৰ লৰেঞ্চ স্কুলত অধ্যয়ন কৰে। সংস্কৃত বিষয়ত স্নাতকোত্তৰ ডিগ্ৰী লাভ কৰে। ইয়াৰ পিছত একেখন বিষয়ত এম.ফিল কৰে।

## অভিনয় কৰ্ম
গুপ্তা ভালেমা আন্তৰ্জাতিক চলচ্চিত্ৰত অংশগ্ৰহণ কৰিছে। তেতিয়া, ১৯৮২ চনৰ গান্ধী চলচ্চিত্ৰত তাই মহাত্মা গান্ধীৰ নাতনীৰ চৰিত্ৰত অভিনয় কৰিছে। ইয়াৰ উপৰিও, *মাৰ্চেণ্ট আইভোৰি ফিল্মচৰ* *দ্য ডিচিভাৰ্চ* (১৯৮৮), মিৰ্জা গালিব (১৯৮৯), *ইন কাষ্টোডি* (১৯৯৩), *কটন মেৰি* (১৯৯৯) অন্যতম।

১৯৯৩ চনত খলনায়ক চলচ্চিত্ৰত মাধুৰী দীক্ষিতৰ লগত অভিনয় কৰে। সেই চলচ্চিত্ৰৰ জনপ্ৰিয় গান 'চোলি কি পিছে' গানত তাইৰ অংশগ্ৰহণ আছিল। টেলিফিল্ম ‘*লাজোৱান্তি*’ আৰু ‘*বাজাৰ সীতাৰাম*’ (১৯৯৩) তাই নিৰ্মাণ কৰে। তেতিয়া, বাজাৰ সীতাৰাম ১৯৯৩ চনত শ্ৰেষ্ঠ প্ৰথম নন-ফিচাৰ চলচ্চিত্ৰ বিভাগত জাতীয় চলচ্চিত্ৰ পুৰস্কাৰ লাভ কৰে।

## ব্যক্তিগত জীৱন
১৯৮০-ৰ দশকত প্ৰাক্তন বিখ্যাত ৱেষ্ট ইণ্ডিয়ান ক্ৰিকেটাৰ ছাৰ ভিভিয়ান ৰিচাৰ্ডচৰ লগত সংক্ষিপ্তকালৰ বাবে গভীৰ ভালপোৱাৰ সম্পৰ্কত নিজকে বান্ধি দিয়ে। ফলশ্ৰুতিত ফ্যাচন ডিজাইনাৰ মাসাবা গুপ্তা নাম্নী এক কন্যা সন্তানৰ মাক হয় আৰু মুম্বাইত তাই তাইৰ শৈশৱকাল সাং কৰে। ইয়াৰ উপৰিও, অলোক নাথ আৰু শাৰং দেৱৰ লগতো তাইৰ সম্পৰ্ক হোৱাৰ কথা জানা যায়। ১৫ জুলাই, ২০০৮ তাৰিখত নতুন দিল্লীভিত্তিক চাৰ্টাৰ্ড অ্যাকাউণ্টেণ্ট আৰু পিডব্লিউচি ইণ্ডিয়াৰ অংশীদাৰ বিবেক মেহৰাৰ লগত আমেৰিকা যুক্তৰাষ্ট্ৰত গোপনীয়ভাবে বৈবাহিক সম্পৰ্কত আবদ্ধ হয়।

## তথ্যসূত্ৰ

## বহিঃ সংযোগ
* 

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:ফিল্মফেয়াৰ বঁটা বিজয়ী
শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:হিন্দী চলচ্চিত্ৰৰ অভিনেত্ৰী
পদ্মাৱতী বন্দ্যোপাধ্যায়

এয়াৰ মাৰ্শ্বাল **পদ্মাৱতী বন্দ্যোপাধ্যায়**, পিভিএছএম, এভিএছএম, ভিএছএম (জন্ম ৪ নৱেম্বৰ ১৯৪৪) ভাৰতীয় বায়ুসেনাৰ প্ৰাক্তন তিনি তাৰকাযুক্ত বিষয়া। তেওঁ ভাৰতীয় বায়ুসেনাৰ তৃতীয় সৰ্বোচ্চ পদবী এয়াৰ মাৰ্শ্বাল পদত অধিষ্ঠিত হোৱা প্ৰথম মহিলা। ইয়াৰ লগতে তিনিতাৰকাযুক্ত পদবীত অধিষ্ঠিত হোৱা দ্বিতীয় গৰাকী মহিলা।
## প্ৰাৰম্ভিক জীৱন
১৯৪৪ চনৰ ৪ নৱেম্বৰ তাৰিখে ব্ৰিটিছ ভাৰতৰ অন্তৰ্গত মাদ্ৰাজ প্ৰেচিডেন্সিৰ তিৰুপতিত (বৰ্তমান অন্ধ্ৰ প্ৰদেশ) পদ্মাৱতী বন্দ্যোপাধ্যায়ৰ জন্ম হৈছিল। তেওঁৰ মাতৃ যক্ষ্মা ৰোগত আক্ৰান্ত আছিল। শয্যাশায়ী মাতৃক তেওঁ ৪-৫ বছৰ বয়সৰ পৰায়ে চোৱা-চিতা কৰিবলগীয়া হৈছিল। তেওঁলোক নতুন দিল্লীৰ গল মাৰ্কেটৰ কাষত থাকোঁতে ওচৰতে লেডী হাৰ্ডিং মেডিকেল কলেজৰ মেডিচিন বিভাগৰ অধ্যাপক ডাঃ এছ. আই. পদ্মাৱতী বাস কৰিছিল। তেওঁৰ মাতৃৰ অসুস্থতা আৰু চাফদাৰজোং হস্পিটেলত লাভ কৰা অভিজ্ঞতা আৰু চুবুৰীয়াত একে নামৰ মহিলা চিকিৎসক বাস কৰাৰ পৰা তেওঁ ডাঙৰ হৈ চিকিৎসক হবলৈ অনুপ্ৰাণিত হৈছিল।
## শিক্ষা
তেওঁ দিল্লী তামিল শিক্ষা সন্থাত কলা বিষয়ত অধ্যয়ন কৰিছিল। তাৰপিছত তেওঁ দিল্লী বিশ্ববিদ্যালয়ত কলা শাখাৰ পৰা বিজ্ঞান শাখালৈ শাখা স্থানান্তৰ কৰে। তেওঁ কিৰৰী মল কলেজত প্ৰিমেডিকেল অধ্যয়ন কৰিছিল আৰু তাৰপিছত ১৯৬৩ চনত আৰ্মড ফৰ্চ মেডিকেল কলেজত যোগদান কৰে।
## কৰ্মজীৱন
তেওঁ ১৯৬৮ চনত ভাৰতীয় বায়ুসেনাত যোগদান কৰি কৰ্ম জীৱনৰ পাতনি মেলে। তেওঁ বায়ুসেনাৰ বিষয়া এছ. এন. বন্দ্যোপাধ্যায়ৰ লগত বিবাহপাশত আৱদ্ধ হৈছিল। ১৯৭১ চনৰ ভাৰত-পাকিস্তান যুদ্ধত তেওঁৰ ব্যৱহাৰৰ বাবে তেওঁ বিশিষ্ট সেৱা মেডেল লাভ কৰিছিল।সতী
নাথ আৰু পদ্মা ৰাষ্ট্ৰপতি পদক একেলগে লাভ কৰা ভাৰতীয় বায়ুসেনাৰ প্ৰথম দম্পতী।

তেওঁ এৰ'স্পেছ মেডিকেল ছ'চাইটি অফ ইণ্ডিয়াৰ প্ৰথম মহিলা ফেল'। ইয়াৰ লগতে তেওঁ উত্তৰ মেৰুত বৈজ্ঞানিক গৱেষণা চলোৱা প্ৰথম গৰাকী ভাৰতীয় মহিলা।ইয়াৰ
লগতে তেওঁ ১৯৭৮ চনত ৰক্ষা সেৱা কলেজ পাঠ্যক্ৰম সম্পূৰ্ণ কৰা প্ৰথম গৰাকী মহিলা। তেওঁ বায়সেনাৰ সদৰত চিকিৎসা সেৱাৰ (বায়ু) ডাইৰেক্টৰ জেনেৰেল হিচাপে কৰ্মৰত আছিল। ২০০২ চনত তেওঁ দুইতাৰকাযুক্ত এয়াৰ ভাইচ মাৰ্শ্বাল
পদবীলৈ পদোন্নতি লাভ কৰে। তাৰপিছত তেওঁ ভাৰতীয় বায়ুসেনাৰ তৃতীয় সৰ্বোচ্চ পদবী এয়াৰ মাৰ্শ্বাল পদত অধিষ্ঠিত হয়। এই দুয়ো পদ লাভ কৰা তেওঁ প্ৰথম গৰাকী মহিলা। তেওঁ নিউয়ৰ্ক একাডেমী অফ চাইন্সৰ এভিয়েছন মেডিচিনৰ বিশেষজ্ঞ আছিল।
## বঁটা আৰু সন্মান
পদ্মাৱতী বন্দ্যোপাধ্যায়ে বহুতো সামৰিক আৰু অসামৰিক সন্মান লাভ কৰিছে। তাৰে ভিতৰত উল্লেখযোগ্য সমূহ হ'ল:
* বিশিষ্ট সেৱা মেডেল, ১৯৭৩
* ইন্দিৰা প্ৰিয়দৰ্শনী বঁটা
* অতি বিশিষ্ট সেৱা মেডেল, ২০০২
* পৰম বিশিষ্ট সেৱা মেডেল, ২০০৬
* পদ্মশ্ৰী, ২০২০
*সুদীৰ্ঘ ৩০ বছৰকাল সেৱা মেডেল
*সুদীৰ্ঘ ২০ বছৰকাল সেৱা মেডেল
*সুদীৰ্ঘ ৯ বছৰকাল সেৱা মেডেল
* পশ্চিমী ষ্টাৰ
* সংগ্ৰাম মেডেল
* অপাৰেচন বিজয় মেডেল
* হাই এলটিটিউড চাৰ্ভিছ মেডেল
* স্বাধীনতাৰ ৫০ বৰ্ষপূৰ্তি মেডেল
* স্বাধীনতাৰ ২৫ বৰ্ষপূৰ্তি মেডেল
## তথ্য উৎস

শ্ৰেণী:ভাৰতৰ ব্যক্তি
শ্ৰেণী:পদ্মশ্ৰী বঁটা বিজয়ী
শ্ৰেণী:সেনা বিষয়া
ৰিতু কাৰিধল

**ৰিতু কাৰিধল** () এগৰাকী ভাৰতীয় বিজ্ঞানী। তেওঁ ভাৰতীয় মহাকাশ গৱেষণা সংস্থাৰ লগত জড়িত। মংগল গ্ৰহৰ কক্ষপথত স্থাপন কৰা মংগলযান অভিযানৰ বাবে গঠন কৰা  দলৰ তেওঁ উপ-পৰিচালক আছিল। তেওঁক ভাৰতৰ *ৰকেট নাৰী* বুলি অভিহিত কৰা হয়। উত্তৰ প্ৰদেশৰ ৰাজধানী লক্ষ্ণৌত তেওঁৰ জন্ম হৈছিল আৰু তেওঁ ইয়াতেই জীৱনৰ প্ৰাৰম্ভিক কাল অতিবাহিত কৰিছিল। তেওঁ এগৰাকী এৰ'স্পেছ অভিযন্তা। ইয়াৰ আগতে তেওঁ ইচৰোৰ বহু প্ৰকল্পৰ লগত কাম কৰিছে। কিছু প্ৰকল্পত তেওঁ পৰিচালক হিচাপেও কৰ্মৰত আছিল।

## প্ৰাথমিক জীৱন আৰু পৰিয়াল
কাৰিধল, উত্তৰ প্ৰদেশেৰ লখনউত জন্মগ্ৰহণ কৰে। তাই এনে এটা মধ্যবিত্ত পৰিয়ালত ডাঙৰ হৈছিল, যত শিক্ষাৰ ওপৰ অত্যন্ত জোৰ দিব লাগিছিল। তাইৰ দুজন ভায়েক আৰু দুজনী ভনী আছে। তাইৰ দেউতা প্ৰতিৰক্ষা পৰিসেৱাৰ লগত যুক্ত আছিল। সিহঁতৰ ওচৰত প্ৰয়োজনীয় অৰ্থ সামান্য আছিল, ইয়াৰ উপৰিও যথেষ্ট পৰিমানত ভাল ব্যক্তিগত শিক্ষাদান কেন্দ্ৰ অথবা গৃহশিক্ষকৰো অভাব আছিল। সেই বাবে তাই সফলতা লাভ কৰাৰ বাবে, কেৱলমাত্ৰ আত্মপ্ৰেৰণাৰ ওপৰত ভৰসা কৰা শিকিছিল। শিশু বয়সৰ পৰাই তাই জানিব পাইছিল যে, তাইৰ আগ্ৰহ কেৱলমাত্ৰ মহাকাশ বিজ্ঞানত আছে। ঘণ্টাৰ পিছত ঘণ্টা ৰাতিৰ আকাশ পিনে চাই থাকিছিল আৰু মহাশূণ্যৰ কথা চিন্তা কৰি, চন্দ্ৰৰ কথা ভাবি বিস্মিত হৈছিল যে, এইটো কেনেকৈ তাৰ আকৃতি আৰু আকাৰ পৰিৱৰ্তন কৰে; তাই সিহঁতৰ প্ৰকৃতি অধ্যয়ন কৰিলে আৰু জানিব বিচাৰিলে যে আকাশৰ কলা মহাশূণ্যৰ আঁৰত কি আছে। তাইৰ ল’ৰালী কালত, তাই মহাকাশ সম্পৰ্কিত ক্ৰিয়াকলাপ সম্পৰ্কত সংবাদপত্ৰৰ কাটিং সংগ্ৰহ কৰিবলৈ আৰাম্ভ কৰিলে। আৰু ইয়াৰ লগত ইচৰো আৰু নাচাৰ কাৰ্যক্ৰমবিলাকৰ সম্পৰ্কত খবৰ ৰাখিবলৈ ধৰিলে।

কাৰিধল লখনউ বিশ্ববিদ্যালয়-ৰ পৰা পদাৰ্থবিজ্ঞানত তাইৰ স্নাতক পৰ্যায় সম্পূৰ্ণ কৰে। তাই স্নাতকোত্তৰ প্ৰকৌশল বুদ্ধিমত্তাৰ পৰীক্ষা (গেট) পাচ কৰিলে আৰু, স্নাতকোত্তৰ পৰ্যায়ত মহাকাশ প্ৰকৌশল পঢ়াৰ বাবে ভাৰতীয় বিজ্ঞান প্ৰতিষ্ঠানত (আই.আই.এচ.চি)ত যোগ দিয়ে।

## কৰ্ম জীৱন
কাৰিধল ১৯৯৭ চনৰ পৰা ইচৰোৰ লগত যুক্ত আছে। তাই ভাৰতৰ মঙ্গল অভিযান প্ৰকল্পৰ উন্নয়নত এটা গুৰুত্বপূৰ্ণ ভূমিকা পালন কৰিছিল। তাইৰ কামৰ মাজত আছিল, স্বয়ংক্ৰিয় পদ্ধতিৰ পিছত পৰিকল্পনা অনুযায়ী বিস্তাৰিত নক্সাৰ সম্পাদন কৰা। তাই এই অভিযানৰ উপ কৰ্ম পৰিচালক আছিল।

ইচৰোৰ সৰ্বশ্ৰেষ্ঠ কৃতিত্ব আছিল মঙ্গল গ্ৰহত অভিযান। এই অভিযানৰ ফলত, মঙ্গল যোৱাৰ লক্ষ্যত, ভাৰত এতিয়া বিশ্বৰ চতুৰ্থ দেশ। এইটো ১০ মাহ সময়ৰ ভিতৰত সম্পূৰ্ণ কৰা হয় আৰু সাজু কৰা হৈছে বহু কম টকাত – (কৰদাতাসকলোৰ ৪৫০ কোটি টকা)। তাইৰ কাম আছিল কল্পনাৰ পৰৱৰ্তী স্বয়ংক্ৰিয় পদ্ধতিক ধাৰণা দিয়া আৰু বাস্তবায়িত কৰা, যাতে মহাশূণ্যত **উপগ্ৰহৰ** কামবিলাক স্বাধীনভাবে পৰিচালিত হয় আৰু সমস্যা হ’লে, ত্ৰুটিমুক্তভাবে যথাযথ প্ৰতিক্ৰিয়া জানায়।

তাই চন্দ্ৰযান-২ অভিযানত কাম কৰিছিল, যি ২০১৯ চনত চন্দ্ৰ পৃষ্ঠত এটা ৰোবোট পঠায় আৰু চন্দ্ৰৰ মাটি পৰীক্ষা কৰিব বুলি। কিন্তু দুৰ্ভাগ্যবশত চন্দ্ৰ পৃষ্ঠত আৱতৰণ কৰাৰ কিছু পূৰ্বেই ল্যাণ্ডাৰ বিক্ৰম নষ্ট হৈ যায়। আৰু সংযোগ ব্যৱস্থা বিচ্ছিন্ন হয়। শেষত চন্দ্ৰৰ কক্ষ পথত থকা অৰ্বিটাৰৰ সহায়ত বিক্ৰম ল্যাণ্ডাৰৰ উপস্থিতি আৰু অৱস্থা জানিব পৰা যায়। 

## স্বীকৃতি
কাৰিধল, ২০০৭ চনত, তৎকালীন ভাৰতীয় ৰাষ্ট্ৰপতি এ. পি. জে. আব্দুল কালামৰ পৰা ইচৰো(ISRO) **তৰুণ বিজ্ঞানী** পুৰস্কাৰ পাইছিল।

মঙ্গল গ্ৰহত অভিযান সাফল্যৰ বৰ্ণনা কৰিবলৈ কাৰিধল টেড (টিইড) আৰু টেডক্স (টিইডক্স) অনুষ্ঠানবিলাকতো উপস্থিত আছিল।

## ব্যক্তিগত জীৱন
কাৰিধল বিবাহিত, আৰু তাইৰ দুগৰাকী সন্তান - এজন ল’ৰা আৰু এজনী ছোৱালী আছে।

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতীয় বিজ্ঞানী
শ্ৰেণী:ভাৰতীয় মহাকাশ গৱেষণা সংস্থাৰ লগত জড়িত ব্যক্তি
শ্ৰেণী:বিংশ শতিকাৰ ভাৰতীয় মহিলা বিজ্ঞানী
সুমিতা দেৱী

**সুমিতা দেৱী** (জন্ম: ২ ফেব্ৰুৱাৰী, ১৯৩৬ - মৃত্যু: ৬ জানুৱাৰী, ২০০৪) বাংলাদেশৰ প্ৰথিতযশা চলচ্চিত্ৰ শিল্পী আৰু বাংলাদেশ টেলিভিচন জনপ্ৰিয় অভিনেত্ৰী আছিল। বৰ্তমান বাংলাদেশৰ (তৎকালীন ব্ৰিটিছ ভাৰতৰ) মানিকগঞ্জ জিলাত তেওঁৰ জন্ম হয়। প্ৰকৃত নাম **হেনা ভট্টাচাৰ্য্য**। চলচ্চিত্ৰকাৰ ফতেহ লোহানী *আছিয়া* ছবিত হেনা নাম সলনি কৰি সুমিতা দেৱী ৰাখিছিল। ধৰ্মান্তৰিত হৈ তেওঁৰ নতুন নামকৰণ হয় **নিলুফাৰ বেগম**। খ্যাতিমান চলচ্চিত্ৰ পৰিচালক জহিৰ ৰায়হান আছিল তেওঁৰ স্বামী।

## ব্যক্তিগত জীৱন
সুমিতা দেৱী ব্ৰাহ্মণ পৰিয়ালত জন্ম গ্ৰহণ কৰিছিল। তেতিয়া তেওঁৰ নাম আছিল হেনা ভট্টাচাৰ্য্য। অমূল্য লাহিড়ী নামৰ এজন ব্যক্তিৰ লগত তেওঁৰ বিবাহ হ'লেও পৰবৰ্তীকালত সিহঁতৰ মাজত বিবাহ-বিচ্ছেদ ঘটে। পৰবৰ্তীত চলচ্চিত্ৰ জগতত প্ৰৱেশৰ পিছত বাংলাদেশৰ চলচ্চিত্ৰ জগতৰ অন্যতম পথিকৃৎ আৰু প্ৰখ্যাত বুদ্ধিজীৱী জহিৰ ৰায়হানৰ লগত পৰিচিত হয়। সুমিতা দেৱী পৰবৰ্তীকালত ধৰ্মান্তৰিত হয় আৰু তেওঁৰ নতুন নামকৰণ হয় নিলুফাৰ বেগম। ১৯৬১ চনত তেওঁ জহিৰ ৰায়হানৰ লগত বিবাহ বন্ধনত আবদ্ধ হয়। সিহঁতৰ সংসাৰত দুজন পুত্ৰ সন্তান আছে। অনল ৰায়হান তাৰেই এজন। বিশিষ্ট চলচ্চিত্ৰকাৰ *ফতেহ লোহানী* কৰ্তৃক “আছিয়া” ছবিত নাম সলনি কৰি সুমিতা দেৱী ৰখা হৈছিল। বিবাহৰ পিছতো চলচ্চিত্ৰ শিল্পত আগৰ সুমিতা দেৱী নাম লৈয়েই পৰিচিত আছিল। সুমিতা দেৱী বাংলাদেশ মহান স্বাধীনতা যুদ্ধত স্বাধীন বঙালী বেতাৰ কেন্দ্ৰৰ একজন সক্ৰীয় কৰ্মী আছিল।

২০০০ চনত তেওঁ আশিক মোস্তফা পৰিচালিত স্বল্পদৈৰ্ঘ্য চলচ্চিত্ৰ *ফুলকুমাৰ* ছবিত সৰ্বশেষ অভিনয় কৰিছিল।

## চলচ্চিত্ৰত অংশগ্ৰহণ
১৯৫০ দশকৰ শেষ ভাগত সুমিতা দেৱী ঢাকাৰ চলচ্চিত্ৰ উদ্যোগ বা ঢালিউডৰ অন্যতম নায়িকা আছিল। তেওঁৰ *আছিয়া* ছবিৰ মাধ্যমত চলচ্চিত্ৰ জীৱনৰ শুভ সূচনা ঘটে। তাৰ পিছৰ ছবি আছিল *আকাশ আৰ মাটি*। উভয় ছবিৰ পৰিচালক আছিল ফতেহ লোহানী। সুমিতা দেৱীৰ উক্ত ছবিৰ নাম ভূমিকায় অসামান্য অভিনয় কৰি চিৰস্মৰণীয় হৈ আছে। আছিয়া ছবিটো ১৯৬০ চনৰ শ্ৰেষ্ঠ বঙলা চলচ্চিত্ৰ হিচাপে *প্ৰেচিডেণ্ট পদক* লাভ কৰিছিল।

সুমিতা দেৱী তেওঁৰ চলচ্চিত্ৰ জীৱনত প্ৰায় চল্লিছ বছৰ সময় অতিবাহিত কৰিছিল। নায়িকাৰ প্ৰধান চৰিত্ৰত অভিনীত চলচ্চিত্ৰৰ সংখ্যা প্ৰায় পঞ্চাচটা। তেওঁ বঙালী ছবিৰ লগতে ভালেমান উৰ্দু ভাষাৰ ছবিতো অভিনয় কৰিছিল। ইয়াৰ উপৰিও, শতাধিক চলচ্চিত্ৰত সহ-নায়িকা বা পাৰ্শ্ব চৰিত্ৰত অভিনয় কৰিছে। স্মৰণীয় চলচ্চিত্ৰ হিচাপে সুমিতা দেৱী *এ দেশ তোমাৰ আমাৰ* ছবিতত অভিনয় কৰিছে। ছবিটো ১৯৫৯ চনৰ যিটো *আছিয়া* ছবিৰ আগত মুক্তি পায়। তেওঁৰ অভিনীত উল্লেখযোগ্য চলচ্চিত্ৰবোৰ *কখনো আসেনি*, *সোনাৰ কাজল*, *কাঁচেৰ দেৱাল*, এ*ই তো জীৱন*, *দুই দিগন্ত*, *বেহুলা*, *আগুন নিয়ে খেলা*, *অভিশাপ*, *ওৰা ১১ জন*, *সুজন সখী*, *আমাৰ জন্মভূমি* ইত্যাদি।

তেওঁৰ দীৰ্ঘ অভিনয় জীৱনত বাংলাদেশ বেতাৰ (সাবেক ৰেডিঅ বাংলাদেশ), বাংলাদেশ টেলিভিচন আৰু মঞ্চ নাটকো সমান অনুসাৰে অংশগ্ৰহণ কৰিছে। চলচ্চিত্ৰ নিৰ্মাতা হিচাপে সুমিতা দেৱী ৫টা চলচ্চিত্ৰ পৰিচালনা কৰিছে। সেইবিলাক হ'ল - *আগুন নিয়ে খেলা, মোমেৰ আলো, মায়াৰ সংসাৰ, আদৰ্শ ছাপাখানা* আৰু *নতুন প্ৰভাত।*

## চলচ্চিত্ৰৰ তালিকা

## সাফল্য

## মৃত্যু
সুমিতা দেৱী ৬ জানুৱাৰী, ২০০৪ চনত মৃত্যুবৰণ কৰে। মিৰপুৰ শহীদ বুদ্ধজীবী কবৰস্থানত তেওঁক ৰাষ্ট্ৰীয় মৰ্যাদাত দাফন কৰা হয়।

## বহিঃসংযোগ
* ইণ্টাৰনেট মুভি ডাটাবেজত সুমিতা দেৱী
* নীৰবেই পেৰিয়ে গেলো জহিৰ ৰায়হানৰ অৰ্ন্তধান দিৱস
* কখনো আসেনি: কখনো আসে নাই
* কিংবদন্তি : ফাৰ্স্ট লেডি সুমিতা দেৱী

## তথ্যসূত্ৰ


শ্ৰেণী:বাংলাদেশৰ ব্যক্তি
শ্ৰেণী:অভিনয় শিল্পী
শ্ৰেণী:মৃত ব্যক্তি
অনিতা কুপ্পুস্বামী

**অনিথা কুপ্পুস্বামী** () এজন তামিল লোক-সংগীত আৰু কৰ্ণাটক সংগীতশিল্পী আৰু টেলিভিচন হোষ্ট তেওঁৰ 'নাতুপুৰা পট্টু' নামত পৰিচিত, যি এটা 'তামিল লোকশিল্প'। অনিতা অলপ বয়সৰ পৰাই গায়ক হোৱাৰ আগ্ৰহী আছিল। গান গোৱাৰ উপৰিও অনিতা ভালেমান টেলিভিচন ৰিয়েলিটি শ্ব'ত বিচাৰক হিচাপে দায়িত্ব পালন কৰিছিল। অনিতা ৰন্ধা কাৰ্য্যৰ বিষয়ত কিছুমান গ্ৰন্থ ৰচনা কৰিছে আৰু টিভিত কুকাৰি (ৰন্ধা) শ্ব' পৰিৱেশন কৰিছে।

## জীৱনী
অনিতা বেংগালুৰুত জন্মগ্ৰহণ কৰিছিল আৰু 'মেট্টুপলায়মত' ডাঙৰ-দীঘল হৈছিল। তেওঁ সৰু কালৰ পৰাই সংগীত তথা গানত আগ্ৰহী আছিল আৰু তেওঁৰ পৰিয়ালক সংগীতশিল্পী হিচাপে তেওঁৰ পেচা অনুসৰণ কৰিবলৈ স্বীকাৰ কৰিছিল। তেওঁ সংগীতত বি.এ. কইম্বাতুৰৰ 'অবিনাশী লিঙ্গাম কলেজৰ' পৰা পাচ কৰে। অনিতা চেন্নাইৰ মাদ্ৰাজ বিশ্ববিদ্যালয়ত যোগদান কৰে আৰু কৰ্ণাটিক সংগীতত এম.এ. লয়।

তেওঁৰ মাদ্ৰাজ বিশ্ববিদ্যালয়ৰ সহপাঠী পুষ্পভনাম কুপ্পুস্বামীৰ লগত সাক্ষাৎ কৰিছিল আৰু সিহঁত বিভিন্ন প্ৰতিযোগিতা তথা কনচাৰ্টত একেলগে গান গোৱা আৰম্ভ কৰিছিল। শেষ লৈকে এই দম্পতীৰ বিবাহ হয়। তেওঁ তেওঁৰ স্বামী পুষ্পভনাম কুপ্পুস্বামীৰ পৰা এটা তামিল লোকশিল্পী "*নট্টুপুৰ পট্টু*" শিকিছিল।

## পেচা
অনিতাৰ মূল লক্ষ্য আছিল তামিল লোকশিল্প, "নট্টুপুৰা পট্টু"ত। তেওঁৰ স্বামী পুষ্পভনাম কুপ্পুস্বামীৰ লগত তেওঁ ভাৰত আৰু বিদেশত প্ৰায় ৩,০০০ কনচাৰ্ট কৰিছে।

অনিতা এইড্‌ছ, যৌতুক, ধূমপান, মদ্যপান, মহিলা শিশু হত্যাকাণ্ড, শিশুশ্ৰম, মহিলাৰ বাবে শিক্ষাৰ গুৰুত্ব আৰু স্তন্যপানৰ বিষয়ত বিশেষভাৱে সচেতনতা সৃষ্টি কৰিবলৈ তেওঁৰ গীতত সামাজিক বাৰ্তাবিলাক একত্ৰিত কৰিছে।

ইয়াৰ আগত অনিতাৰ লক্ষ্য আছিল মূলধাৰাৰ প্লেব্যাক গায়ক হৈ উঠা। কিন্তু কনচাৰ্টৰ বাবে তেওঁৰ ওচৰা-উচৰি ভ্ৰমণৰ কাৰণে তেওঁ প্লেব্যাক গীতত মনোনিৱেশ কৰিব লোৱাৰিছিল।

## ডিস্ক'গ্ৰাফী
### লোক এলবাম
* মান্নু মানক্কধু
*মন ভাচম
*মন ওচাই
*কাৰিশাল মন
*ছোলাম বেধাইকাইল
*মেহম কৰুক্কুদ্দি
*কালথু মেদু
*উৰক্কুৰুভি
*গ্ৰামাথু গীতম
*কত্তুমাল
*আদিয়াথি ডাঞ্চ ডাঞ্চ
*ওথাইয়াধিপ্পাধাইল
*থানজভুৰু মন্নেদুথু
*নট্টুপুপুৰ মনাম

### চলচ্চিত্ৰত নেপথ্য কণ্ঠশিল্পী হিচাপে

## ব্যক্তিগত জীৱন
অনিতা পুষ্পভানম কুপ্পুস্বামীৰ লগত বিবাহ কৰিছিল সিয়ো এজন গায়ক তথা এই দম্পতীৰ দুজনী ছোৱালী পল্লবী আগৰৱাল এজন ডাক্তৰ আৰু মেহা।

তেওঁ ২০১৩ চনৰ চেপ্তেম্বৰৰ অল ইণ্ডিয়া অনা দ্ৰাবিড় মুন্নেত্ৰ কাজগম ৰাজনৈতিক দলত যোগ দিছিল।

## তথ্যসূত্ৰ


শ্ৰেণী:ভাৰতৰ ব্যক্তি
শ্ৰেণী:ভাৰতীয় কণ্ঠশিল্পী
ৰাধা কেচ্চাৰ

**ৰাধা কেচ্চাৰ** () এগৰাকী ভাৰতীয় গণিতজ্ঞ যি 'সসীম গোটৰ উপস্থাপন তত্ত্ব' (Representation theory of finite groups) সম্পৰ্কে কৰা গৱেষণাৰ বাবে জনাজাত। তেখেতে লণ্ডত বিশ্ববিদ্যালয়ৰ গণিতৰ অধ্যাপক। ২০০৯ চনত লণ্ডন গাণিতিক সমাজৰ পৰা তেখেতে "বাৰৱিক বঁটা" অৰ্জন কৰে।

## শিক্ষা আৰু কৰ্মজীৱন
* কেচ্চাৰে পঞ্জাব বিশ্ববিদ্যালয়ৰ পৰা ১৯৯১ চনত স্নাতক ডিগ্ৰী লাভ কৰে।
* ১৯৯৫ চনত তেখেতে অহাইঅ' ষ্টেইট বিশ্ববিদ্যালয়ৰ পৰা ডক্টৰেট ডিগ্ৰী লাভ কৰে। তেখেতৰ গৱেষণা-শীৰ্ষক আছিল: 'Blocks And Source Algebras For The Double Covers Of The Symmetric Groups'। ৰোনাল্ড ছ'ল'মন আছিল তেখেতৰ তত্ত্বাৱধায়ক।

* কেচ্চাৰে য়ালে বিশ্ববিদ্যালয় আৰু মাইন্নেছ'টা বিশ্ববিদ্যালয়ত অনাবাসিক সহযোগী অধ্যাপকৰ পদত অধ্যাপনা কৰে। তাৰ পাছত তেখেতে ইউনিভাৰ্ছিটি কলেজ, লণ্ডনত 'ৱেৰ জুনিয়ৰ গৱেষক সদস্য' হিচাপে কৰ্মনিৰ্বাহ কৰে। তাত দায়িত্ব পালন কৰি ৰাধা কেচ্চাৰ ২০০২ চনত অহাইঅ' ষ্টেট বিশ্ববিদ্যালয়লৈ ঘূৰি আহে আৰু সহযোগী অধ্যাপক হিচাপে যোগদান কৰে।
* ২০০৫ চনত কেচ্চাৰে এবাৰডন বিশ্ববিদ্যালয়লৈ যায়। আৰু ২০১২ চনৰ চেপ্টেম্বৰত পুনৰ চিটি, ইউনিভাৰ্ছিটি অৱ লণ্ডনলৈ উভতি যায়।

## গ্ৰন্থ
মাইকেল এচ্চবেকাৰ আৰু বব অলিভাৰৰ সৈতে তেখেতে 'বীজগণিত আৰু ট'প'লজিত একীকৰণ প্ৰণালী'(Fusion Systems in Algebra and Topology) নামৰ গ্ৰন্থখন লিখে। গ্ৰন্থখন ২০১১ চনত কেমব্ৰিজ বিশ্ববিদ্যালয় প্ৰেছৰ পৰা প্ৰকাশিত হয়।

## স্বীকৃতি
ভৱিষ্যতৰ চিটি কলেজৰ সহকৰ্মী জোচেফ চোৱাঙৰ সৈতে যুটীয়াভাৱে কেচ্চাৰে ২০০৯ চনত বাৰৱিক বঁটা লাভ কৰে। তেওঁলোকৰ গৱেষণাপত্ৰৰ নাম আছিল-"Symmetric Groups, Wreath Products, Morita Equivalences and Broué's Abelian Defect Conjecture".(। )
## সদস্য
* ২০০৮ চনৰ পৰা এতিয়ালৈকে ৰাধা কেচ্চাৰে চিটি ইউনিভাৰ্চিটি অৱ লণ্ডনক 'লণ্ডন গাণিতিক সমাজ'ত প্ৰতিনিধিত্ব কৰি আহিছে।
* এডিনবাৰ্গ গাণিতিক সমাজৰ তেখেত এগৰাকী সাধাৰণ সদস্য। (২০০৭-বৰ্তমানলৈকে)

## তথ্যসংগ্ৰহ

## বাহ্যিক সংযোগ
* চিটি ইউনিভাৰ্চিটি কলেজ লণ্ডনৰ মুখ্য পৃষ্ঠা
* চিটি ইউনিভাৰ্চিটি কলেজ লণ্ডনত ৰাধা কেচ্চাৰৰ পৰিচয়সূচী

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় গণিতজ্ঞ
শ্ৰেণী:ভাৰতীয় মহিলা গণিতজ্ঞ
ভি. লক্ষ্মীবাই

**ভেংকটৰমন লক্ষ্মীবাই** () হৈছে এগৰাকী ভাৰতীয় গণিতজ্ঞ। তেখেতে বষ্টনস্থিত নৰ্থ-ইষ্টাৰ্ণ বিশ্ববিদ্যালয়ত গণিতৰ অধ্যাপক। তেখেতে বীজগণিতীয় জ্যামিতি, বীজগণিতীয় গোটৰ তত্ত্ব, উপস্থাপন তত্ত্ব আদি সম্পৰ্কে গৱেষণা কৰিছে।  "ফ্লেগ ভেৰাইটি" আৰু "স্কাবাৰ্ট ভেৰাইটি" সম্পৰ্কত তেখেতৰ গৱেষণাৰ পৰিসৰ বহল আৰু গভীৰ।
## শিক্ষা আৰু কৰ্মজীৱন
লক্ষ্মীবাইয়ে ১৯৭৬ চনত টাটা প্ৰাথমিক গৱেষণা প্ৰতিষ্ঠানৰ পৰা ডক্টৰেট ডিগ্ৰী লাভ কৰে।  চাৰা বিল্লেইৰ সৈতে তেখেতে "Singular Loci of Schubert Varieties" শীৰ্ষক প্ৰকৰণগ্ৰন্থখন লিখি উলিয়ায়। (Progress in Mathematics ১৮২,বাৰ্খছেউৰ, ২০০০).
ইয়াৰ লগতে জাষ্টিন ব্ৰাউনৰ সৈতে তেওঁ *Flag Varieties: An Interplay of Geometry, Combinatorics, and Representation Theory*, *The Grassmannian Variety: Geometric and Representation-Theoretic Aspects* (Developments in Mathematics ৪২, স্প্ৰীনজাৰ, ২০১৫) শীৰ্ষক প্ৰকৰণ গ্ৰন্থখন লিখে। (Texts and Readings in Mathematics ৫৩, হিন্দুস্তান বুক এজেন্সী, ২০০৯) 
## স্বীকৃতি
২০১২ চনত তেখেত আমেৰিকান গাণিতিক সমাজৰ এগৰাকী প্ৰাৰম্ভিক সভ্য হিচাপে নিৰ্বাচিত হয়। 

## তথ্যসংগ্ৰহ

## বাহ্যিক সংযোগ
*
*Home page

শ্ৰেণী:ভাৰতৰ ব্যক্তি
শ্ৰেণী: জীৱিত ব্যক্তি
শ্ৰেণী: ভাৰতীয় গণিতজ্ঞ
শ্ৰেণী: ভাৰতীয় মহিলা গণিতজ্ঞ